qundao/data-zh-poetry huggingface dataset:
里生杨和为令尹张侯写百禽从凤图
作者：顾清
朝代：明

云间一峰名凤凰，峰形宛类凤飞翔。凤飞百鸟争趋跄，林峦涧谷皆文章。德辉一閟几千霜，空有遗迹留青苍。贤明令君起番易，胸襟五色云锦香。尚书双履出尚方，云飞飘然来帝乡。和风甘雨相扶将，物无疵疠年谷穰。疲癃鼓舞歌循良，有如凤凰集高冈。百禽从之鸣锵锵，乃知往迹未为祥。杨生妙手边与王，生绡数幅写朝阳。抢榆喧啾俛复昂，菲红闪翠杂丹黄。九苞凝立和以庄，鹰鹯鸮鹘雕鹗鸧。外若矫亢中已降，云中阿阁金榜长。晓日照耀腾金光，一飞下视堪舆方。旧巢依然朱栱傍，即都归圣协宫商。坐见四海登虞唐，圣人南面垂衣裳。一峰回首，惟有春云十里郁郁封甘棠。
重过安山
作者：顾清
朝代：明

安山闸下停舟处，旧日风光又眼前。试问阿蜣功满未，柳阴旋转自年年。
重送刘文瑞有怀顾颐弘先生
作者：顾清
朝代：明

太息颐翁不可招，离亭东望客心劳。贻书恨不当时早，归兴何如此日高。尘世百年终剧戏，溪山随处足游遨。只应未及君家祖，烂醉春风拥二豪。
金仲仁母太孺人寿
作者：顾清
朝代：明

翟茀初乘自粉闱，朱幡继宠又兰枝。中州礼训娴觿佩，南国鲜芳入鼎滋。七十再逢添算日，三千长记采桃时。宾筵向晚笙歌沸，犹恨嫦娥出海迟。
钟卿密绣衣示近报有怀傅文穆公
作者：顾清
朝代：明

十庙威神俨在天，万邦黎庶尚多贤。皋夔事业诚遐矣，房杜襟怀亦朗然。两手果能藏万目，一时何以易千年。令人转忆临川老，屈指怀忧廿载前。
钱御医仁仲父母寿诗
作者：顾清
朝代：明

钱铿之孙老不狂，读书卖药吴市傍。贤妻八十古孟光，裙襦相对和以庄。夜灯密线针如芒，膝前佳儿五綵裳。手携刀圭倚明光，三年不见心徬徨。春风回首吴云翔，尽遣妻孥归奉觞。要我作歌歌寿昌，君家恩宠未可量，老人之寿亦未央。君不见前星掩耀今十霜，几夕红光流画堂。
钱思孝挽诗
作者：顾清
朝代：明

芳草春深满绿园，王孙归去已消魂。人怀故国流风远，堂有旌书节孝存。辽鹤何年返华表，楚歌当日怨修门。惟应黄泗源头水，流得馀波到子孙。
铁柯为刘与清司寇赋
作者：顾清
朝代：明

万牛鼓橐冶不销，万山积雪冻不凋。疾雷动地风倒海，亭亭百尺撑云霄。老夔却顾走百里，鸱鸢蝼蚁不敢窟穴安敢巢。铁之柯，谁可拟，秋台老卿古柱史。麾之不去招不来，骨力风棱正相似。君不见龙之年、蛇之祀，奸臣窃柄天下靡。天下靡，此老挺立风尘里。
铜鼓行
作者：顾清
朝代：明

楼船行，铜鼓鸣，和以横笛间丁宁。空江深夜天宇澄，稀声要眇杂铿吰。隐如仙乐度青冥，贵人中坐憺无营。流星捷报前几程，徵丁索馈百里惊。儿童喜闻铜鼓音，不知铜鼓伤予心。
锡山王应藩工真行书尤善题署予辑郡志为予留数月将归赋此赠之
作者：顾清
朝代：明

王郎运笔如运帚，大字如盘一挥手。有时细意写乌丝，蚊脚蝇头满窗牖。松江古志新刻成，龙宫塔庙俱镌铭。淩云巨榜专有待，不学韦公白发生。
锦衣归钓图
作者：顾清
朝代：明

天上归来锦作袍，吴江春水泛蒲萄。傍人未识扁舟意，犹道先生学钓鳌。
长安新街成次师邵韵
作者：顾清
朝代：明

七宝宫城玉斧修，斩新天路快同游。平看白日行龙角，近觉青山在马头。禹甸会来凡几译，康衢歌罢已千秋。何当四海均如此，水宿云飞各自由。
长安道中见菊调李序庵
作者：顾清
朝代：明

九月欲尽十月催，到处黄花烂漫开。西园有花独不放，直要渊明携酒来。
闰四月三日北庄分秧约味苓同观与联句
作者：顾清
朝代：明

千金难买俞塘北，百亩新开水曲庄。相约明朝移短棹，绿阴传酒看分秧。绿阴传酒看分秧，曲水萦回送羽觞。画里兰亭诗七月，一时流咏遍江乡。
闰四月三日北庄分秧约味苓同观与联句·其一
作者：顾清
朝代：明

千金难买俞塘北，百亩新开水曲庄。相约明朝移短棹，绿阴传酒看分秧。
闰四月三日北庄分秧约味苓同观与联句·其二
作者：顾清
朝代：明

绿阴传酒看分秧，曲水萦回送羽觞。画里兰亭诗七月，一时流咏遍江乡。
闻先生竹亭
作者：顾清
朝代：明

种竹人何在，閒亭故俨然。名因王子传，兴入武公篇。夜雨凉生坐，晴云绿满川。人来问孙子，玉立遍阶前。
闻刘南村将至先寄
作者：顾清
朝代：明

正喜床头新酒熟，忽闻江外故人来。不知灵鹊谁传与，闹乱檐前日几回。
闻宗孝御史复冠带
作者：顾清
朝代：明

旋拂葱袍整惠文，圣朝元不负忠臣。赤墀鹓鹭频回首，次第春风接后尘。雨露冰霜总化工，逢干何必羡夔龙。向来陈迹浮云变，看取层崖雪后松。
闻宗孝御史复冠带·其一
作者：顾清
朝代：明

旋拂葱袍整惠文，圣朝元不负忠臣。赤墀鹓鹭频回首，次第春风接后尘。
闻宗孝御史复冠带·其二
作者：顾清
朝代：明

雨露冰霜总化工，逢干何必羡夔龙。向来陈迹浮云变，看取层崖雪后松。
闻客言有省
作者：顾清
朝代：明

也识随时好，难忘泥古心。交丝易为幔，孤植鲜成林。邈矣期千岁，悠哉寄一琴。草堂人静夜，三讽白圭吟。
闻蛙
作者：顾清
朝代：明

入秋足霖雨，颇长南池渌。鸣蛙欣所遇，日夕鼓其族。喧喧未渠已，隐隐撼吾屋。群和杂蛄蚓，间噪警鹅鹜。已惊西堂梦，复乱城南读。孔公乃纪实，周生斯矫俗。鼓吹本吾厌，矧兹强称目。盐调恧胹熊，灰洒念燔菊。顾兹繁有徒，一一胜掩扑。维天运四时，万品均化育。妍媸与细大，赋受咸自足。春阳鸣鹂鹒，寒雨悲蛩蠋。时至理则然，天机讵能伏。可憎谅多在，君意偶斯属。不见趸与蛇，无声日衷毒。
阎太守复任西安
作者：顾清
朝代：明

好去西安守，还乘五马车。封疆参井旧，民物汉唐馀。会府人咸喜，铨曹最已书。儿童候公久，归驾莫纾徐。
阮庄为张信夫题
作者：顾清
朝代：明

张郎别墅阮郎琴，千载风流此会心。认得湖山佳绝处，绿杨窣地草堂深。
阻风邳南第七屯百户王君留宿薄暮风止行二里馀复作与天民舟相失戏书示风
作者：顾清
朝代：明

小住复颠狂，泊我空滩外。听汝吾弗嗔，汝宁亦知愧。
陆仪宾使还过吴省亲
作者：顾清
朝代：明

萧史乘鸾去，千秋尚綵衣。来陪双阙拜，行望五湖归。故老争先睹，高堂谢夕违。山迎秋晚翠，门映海东晖。腰袅金重络，芙蓉画两旂。舞疑天上别，歌听月中稀。仙醴频添蚁，宫罗叠送绯。一尊欢不尽，又逐彩云飞。
陆希哲下第注临江推官与之酌别
作者：顾清
朝代：明

婉娈峰头片玉明，馀光千古落东城。才名泮水誇年少，宦业云衢属老成。五色共知经眼误，一尊还许对花倾。向来万事皆蕉鹿，听取西江讼理声。
陆水村母淑人寿八十
作者：顾清
朝代：明

甫里仙人姑射姿，平湖楼阁自瑶池。帘间绣帔金钗拥，天上斑衣玉带垂。倚户目随江路永，称觞心逐海云驰。岁寒风格长生信，只有梅花最得知。
陆玉厓讣至
作者：顾清
朝代：明

旧宅频过有所思，耿兰书到一沾衣。回看别路音尘尽，独立西风鬓发稀。不逐青阳媚桃李，独馀晚节照金绯。九泉二俊如相遇，应恨不同公早归。
陆腾远将赴吉安来别因及其乡榜书名之异赋以为赠
作者：顾清
朝代：明

灯火秋堂记拆名，朱衣真有暗中灵。从知好事皆前定，果见高文策大廷。人向官曹论中外，我期功业在丹青。西江第一庐陵郡，且为龙泉试发硎。
陈丕显以贡入京将还试乡闱阅其近作赋以赠之
作者：顾清
朝代：明

每从场屋叹拘缠，送子临风一怅然。王路到来长似砥，圣言何必总如天。炎风赤日三千里，夜雨寒灯二十年。选作上清堪一笑，也应元只旧时钱。
陈复清挽诗捡讨原大之父
作者：顾清
朝代：明

我闻清隐翁，遗世希由巢。君清复如翁，可望不可招。市城无濡足，诗书有神交。妙迹想颜柳，高吟诵韦陶。良材陨空谷，见谓神理遥。遗编付两郎，一一彩凤毛。联飞入天门，光价动紫霄。褒章极华衮，后禄方滔滔。巨镛靡连响，浅渚无惊涛。缅怀神仙驾，八表同游遨。时还抚旧乡，含笑停云旓。惟有风木心，终天感飘摇。
陈汝玉濒行留卷索诗因阳孙奉寄
作者：顾清
朝代：明

朱旗组甲照晴川，锦褾牙签出玳筵。老去山林惟一懒，梦回池草又三年。班超功业时来建，郤克诗书世共贤。遥想秣陵今夜月，清光还似海门圆。
陈汝砺宪使自云南入觐升左方伯
作者：顾清
朝代：明

朔云逢入觐，南纪送归藩。地昔埋轮旧，官今列岳尊。冰霜回晚烈，风日散春温。定遣炎州物，秋毫识帝恩。
陈清泉挽诗
作者：顾清
朝代：明

短世匆匆春梦同，蜉蝣蜾裸空西东。眼中寿考已如此，膝下子孙谁似公。纪德前身太丘长，游仙此去云台翁。清风来往雁山下，应笑白发悲儿童。
陈约庵诗贺迁官次韵寄谢
作者：顾清
朝代：明

紫阁层台矗九成，人言此地即蓬瀛。一经佔毕惭粗浅，十载遭逢荷圣明。高会想闻乡里盛，壮图全倚太阶平。东山不为苍生起，翻使迂疏浪得名。
陈都阃汝玉以思亲册求题久未有以复也二月君提兵过江赋此为别伫闻捷音把笔以俟
作者：顾清
朝代：明

都将牙旗出海门，长淮北去净妖氛。平生一掬思亲泪，誓与天家策异勋。茔木青青雨露垂，赴君还忆别亲时。须知列鼎关心句，便是元戎奏凯诗。
陈都阃汝玉以思亲册求题久未有以复也二月君提兵过江赋此为别伫闻捷音把笔以俟·其一
作者：顾清
朝代：明

都将牙旗出海门，长淮北去净妖氛。平生一掬思亲泪，誓与天家策异勋。
陈都阃汝玉以思亲册求题久未有以复也二月君提兵过江赋此为别伫闻捷音把笔以俟·其二
作者：顾清
朝代：明

茔木青青雨露垂，赴君还忆别亲时。须知列鼎关心句，便是元戎奏凯诗。
除夕招王德馨
作者：顾清
朝代：明

客舍长安岁屡迁，屠苏明日又新年。共君只向灯前醉，免与儿童计后先。
除夕望三儿不至
作者：顾清
朝代：明

生来长是绕襟裾，不为功名遣读书。旅食今宵定何处，别时初夏岁云除。仲冬初日报行期，任尔留连是到时。行说坐思缘有报，当时犹恨报来迟。少年东抹更西涂，菽水高堂亦望予。今日更无人望我，秪应长是我思渠。
除夕望三儿不至·其一
作者：顾清
朝代：明

生来长是绕襟裾，不为功名遣读书。旅食今宵定何处，别时初夏岁云除。
除夕望三儿不至·其三
作者：顾清
朝代：明

少年东抹更西涂，菽水高堂亦望予。今日更无人望我，秪应长是我思渠。
除夕望三儿不至·其二
作者：顾清
朝代：明

仲冬初日报行期，任尔留连是到时。行说坐思缘有报，当时犹恨报来迟。
除夕用伯明旧韵
作者：顾清
朝代：明

天时人事默乘除，又报春光到客居。老去生涯随分足，病来朝籍几行虚。云中凤阙瞻华表，赋里山堂想遂初。儿女夜深浑不寐，桃符要看晓灯书。懒习平生欠扫除，时于岁晚惜诸居。犹嫌韩老送蓝褛，肯学相如赋子虚。日月未殊千载上，阳和又是一元初。灯花似送新年喜，忙检东方杂卜书。
除夕用伯明旧韵·其一
作者：顾清
朝代：明

天时人事默乘除，又报春光到客居。老去生涯随分足，病来朝籍几行虚。云中凤阙瞻华表，赋里山堂想遂初。儿女夜深浑不寐，桃符要看晓灯书。
除夕用伯明旧韵·其二
作者：顾清
朝代：明

懒习平生欠扫除，时于岁晚惜诸居。犹嫌韩老送蓝褛，肯学相如赋子虚。日月未殊千载上，阳和又是一元初。灯花似送新年喜，忙检东方杂卜书。
除夕谕病齿
作者：顾清
朝代：明

五十三脱齿，久知非少媚。明晨复加五，岂复为尔讳。尔家已漂摇，尔意独濡滞。去尔非吾情，虐我宁尔利。尔职在咀嚼，兹事久已废。牵联两不忍，无乃并为累。山石有时泐，天星有时坠。矧我露电姿，而汝复予寄。截肱斯壮夫，恋栈非良骥。挥手谢罗千，勇决真吾契。
除夜
作者：顾清
朝代：明

更无柏酒共桃符，一卷离骚伴竹炉。短褐有情怜岁月，敝冠无恙笑头颅。白波东逝伤心远，青鸟西飞入望孤。久卧沧江惯愁思，不将明日问荣枯。
除暴行寿子乾太守
作者：顾清
朝代：明

五更梦虎方说虎，天明馈肉来使府。惊喜出门呼问故，府兵杀虎如杀兔。星流一矢镜眸破，电激双矛夹心膂。咆哮欲起蹋两股，锦绷就舁气犹怒。去年海门妖血腥，今年西江犹弄兵。使君四境贴以宁，分明此物来象成，有吾梗者残其形。书生方拟趋神京，乡园回首坦不惊。何以报君双兕觥，愿君百福仍千龄。保我民物跻升平，春田更赋驺虞行。
陪定庵过北野再用韵
作者：顾清
朝代：明

河洲浅水笼银沙，高柳隔岸排晨衙。湿云晴旭互吞吐，时复映空飞雨花。人间岁月总能几，三年不到先生家。诸孙迎拜肃有礼，别时稚语犹轧鸦。不知甘露何日降，亲见紫芝团玉葩。山林朝市各有适，如痛须抑痒须爬。羊羹鼋炙岂不美，陆羽独好山中茶。惜哉祢衡傲一世，营门乃作渔阳挝。先生归来万事足，耳目所及堪吁嗟。尊前有酒便一笑，不用导引吞朝霞。
陪李子阳吴克温二太史杭世卿吏部游城东潘氏园赋得流水
作者：顾清
朝代：明

玉泉山前看滥觞，凫鹥翔集菰蒲香。远波明灭带城阙，别派宛转通林塘。褰衣经涉孺子喜，展席俯视尘襟凉。斜阳上马傍堤去，极目东流思故乡。
陪芸轩观海宿村家纪事四首
作者：顾清
朝代：明

三月吴江上，垂杨作意青。两堤烟冉冉，一路雨冥冥。客况今初识，舟行未可停。渔翁不愁惧，独立钓前汀。云合天如羃，江翻浪若飞。众山当昼隐，孤树入烟微。舟楫危前路，庭闱感昨非。不知天早晚，时见牧童归。暝入空江路，茫茫问所投。电光时掣剑，雨势欲翻舟。鸿雁鸣何及，蛟龙怒未休。前村有灯火，渐近复生愁。中流失舟楫，一瓠千黄金。风雨江村暮，野人怀顾深。沾濡免僮仆，欢会洽朋簪。惜哉漂母意，当者非淮阴。
陪芸轩观海宿村家纪事四首·其一
作者：顾清
朝代：明

三月吴江上，垂杨作意青。两堤烟冉冉，一路雨冥冥。客况今初识，舟行未可停。渔翁不愁惧，独立钓前汀。
陪芸轩观海宿村家纪事四首·其三
作者：顾清
朝代：明

暝入空江路，茫茫问所投。电光时掣剑，雨势欲翻舟。鸿雁鸣何及，蛟龙怒未休。前村有灯火，渐近复生愁。
陪芸轩观海宿村家纪事四首·其二
作者：顾清
朝代：明

云合天如羃，江翻浪若飞。众山当昼隐，孤树入烟微。舟楫危前路，庭闱感昨非。不知天早晚，时见牧童归。
陪芸轩观海宿村家纪事四首·其四
作者：顾清
朝代：明

中流失舟楫，一瓠千黄金。风雨江村暮，野人怀顾深。沾濡免僮仆，欢会洽朋簪。惜哉漂母意，当者非淮阴。
雨不止
作者：顾清
朝代：明

细雨久不止，江皋泥渐深。出门妨散步，隐几独长吟。柳重墙头压，苔添石面侵。烟云方满眼，花鸟莫关心。
雨不止用前韵
作者：顾清
朝代：明

诗成又是雨来时，次第南池望北池。屏翳可知阴作沴，丰隆真以怒为嬉。颓垣毁壁时惊坐，下泽高原各自悲。向晚薄寒侵病骨，玉楼深处不胜思。
雨后文仪欲过小楼閒话诗以速之
作者：顾清
朝代：明

买得仙人缩地符，三江七泽尽吾区。诸公为有登楼兴，来看扬州白马湖。
雨后独酌得王鹤坡秋夜不寐诗有感遂用其韵
作者：顾清
朝代：明

忆昨震雷雨，势欲倾我床。我床幸无恙，己复颓我墙。羁人多怀思，异形同肺肠。与君隔千里，远迩俱他乡。霖晦动旬浃，何由觌天光。晚酌西轩下，双鲤忽堕傍。愿随飘风去，联坐举一觞。川流正浩瀚，我舟不可方。会合知几时，仰视云天苍。还坐三叹息，孰云归路长。
雨止十峰有和篇再叠
作者：顾清
朝代：明

既雨何如未雨时，分明涸辙望天池。商羊不作庭中舞，河伯谁从海上嬉。红日伫闻祥凤语，凉风还为决明悲。三江昔岁亲逢此，梦里犹怀痛定思。
雪中对客
作者：顾清
朝代：明

茅屋无风已自寒，客来飞雪满遥山。相看只合围炉坐，欲去谁能放棹还。梅萼映空增怅望，松枝低槛故阑珊。平生陶谷多才隽，愁绝佳人一笑间。
雪中思南夫迥碧楼戏简
作者：顾清
朝代：明

迥碧新题几首成，无人曾见雪天清。晚来剧有山阴兴，忆著袁安未敢行。
雪后登楼用沈西潜韵
作者：顾清
朝代：明
体裁：诗

冻云飞散晓来天，举目青山九点全。
竹笋迸阶犹带雪，柳枝低槛欲生烟。
闲寻广受还乡事，偶到机云入洛年。
八百里封还若此，龙阳何况木奴年。
雪后登楼用沈西潜韵
作者：顾清
朝代：明

残年掷我去堂堂，颇觉青春日月长。载酒有人过栗里，上书无事讼安昌。凭阑草木欣欣动，倚棹凫鹥款款翔。别有淡交真味在，万签棐几碧芸香。冻云飞散晓来天，举目青山九点全。竹笋迸阶犹带雪，柳枝低槛欲生烟。閒寻广受还乡事，偶到机云入洛年。八百里封还若此，龙阳何况木奴年。
雪后登楼用沈西潜韵·其一
作者：顾清
朝代：明

残年掷我去堂堂，颇觉青春日月长。载酒有人过栗里，上书无事讼安昌。凭阑草木欣欣动，倚棹凫鹥款款翔。别有淡交真味在，万签棐几碧芸香。
雪后登楼用沈西潜韵·其二
作者：顾清
朝代：明

冻云飞散晓来天，举目青山九点全。竹笋迸阶犹带雪，柳枝低槛欲生烟。閒寻广受还乡事，偶到机云入洛年。八百里封还若此，龙阳何况木奴年。
雪后登楼用沈西潜韵出都时馆中诸君有晚庭侍咏联句其后不预者相继有作近方寄至次韵荅之·其一
作者：顾清
朝代：明
体裁：七言律诗

匡时无计乞身难，望望云西九点山。雷雨恩深天作解，桑榆景近鸟飞还。词中郢客重闻调，枕里卢生已度关。犹有感怀诗未了，桔槔长夏不曾閒。
雪山次吴宁庵先生韵
作者：顾清
朝代：明

夸娥失喜巨灵号，腾六平分缩地劳。孤牖忽惊银海立，两峰谁论玉山高。嵚岩似欲生云母，融液犹堪瀹涧毛。为报朝阳莫相妒，先生吟笔正翻涛。未雪风姨已怒号，为山无乃雪重劳。人间牟麦明年富，坐里蓬婆一夜高。目眩有时还拄笏，神游他日想寒毛。阳坡数曲如溪涧，应待春风送海涛。
雪山次吴宁庵先生韵·其一
作者：顾清
朝代：明

夸娥失喜巨灵号，腾六平分缩地劳。孤牖忽惊银海立，两峰谁论玉山高。嵚岩似欲生云母，融液犹堪瀹涧毛。为报朝阳莫相妒，先生吟笔正翻涛。
雪山次吴宁庵先生韵·其二
作者：顾清
朝代：明

未雪风姨已怒号，为山无乃雪重劳。人间牟麦明年富，坐里蓬婆一夜高。目眩有时还拄笏，神游他日想寒毛。阳坡数曲如溪涧，应待春风送海涛。
雪景为郑节之题
作者：顾清
朝代：明

蓑衣蒙肩笠覆顶，拥髯倚钓坐深暝。扁舟到处即吾家，风雪不忧天地冥。金门朝日五彩晖，朱衣前进白简随。鞠躬屏息虞谗讥，为问此翁知不知。
顾德章尊人龙川介寿卷
作者：顾清
朝代：明

吾宗东吴秀，奕叶多俊良。矫矫龙川翁，早脱名利场。归来自洪都，十年鬓犹苍。以彼文字游，放此云水乡。春风介眉寿，珠玉间笙簧。蔼蔼亭林云，幽幽玉山堂。上下千载馀，声华蔚相望。何当驾扁舟，共泛川上光。手携蟠桃枝，酌彼昆崙觞。再歌行苇篇，和以伐木章。佳期自今始，矫首希青阳。
顾虚斋在湖南闻予致仕有作席间诵之次韵为谢
作者：顾清
朝代：明

尘埃衮衮逐浮名，泰华鸿毛比重轻。九折路穷人亦倦，三江舟到水还生。诗来楚泽流新咏，曲按贞元想旧声。斟酌此堂堪一醉，向来书剑几同盟。
颁历后谒陵过清河望僧庐有怀蔡东轩郡尉
作者：顾清
朝代：明

曾同襆被宿招提，行役匆匆未有诗。岁月几新官历样，人家依旧小茅茨。成仙合自萧郎分，抚景偏多宋玉悲。行过石桥犹驻马，此情应与故人知。
颐元许惠五加皮本期雨后乃移以诗促之
作者：顾清
朝代：明

好雨连三日，灵苗应五车。分栽有邻约，服食自仙家。酒想金罂煮，篱看翠幕遮。长镵临去嘱，为我惜萌芽。
颐浩辩公寄莼菜瓜菹有别久不见渴心生尘之语因以为韵作绝句八首寄谢
作者：顾清
朝代：明

三年望东林，几日又当别。盈盈谷水波，一苇谁共折。溪莼牵紫丝，念子良已久。不在秋风前，不在秋风后。寒瓜削成菹，入眼犹自绿。借问长安儿，此味还知不。泽国有幽人，城中稀复见。曾观论史书，吾党有腼面。龙宫带明湖，倒影疑可掇。何当酌清泠，一洗尘中渴。祗园数峰碧，不易布地金。谁续菱溪记，为公传此心。公欲空万有，谁哉记三生。结习知未断，斯文独钟情。长谷水千顷，青天月一轮。有尘飞不到，何处却生尘。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其一
作者：顾清
朝代：明

三年望东林，几日又当别。盈盈谷水波，一苇谁共折。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其七
作者：顾清
朝代：明

公欲空万有，谁哉记三生。结习知未断，斯文独钟情。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其三
作者：顾清
朝代：明

寒瓜削成菹，入眼犹自绿。借问长安儿，此味还知不。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其二
作者：顾清
朝代：明

溪莼牵紫丝，念子良已久。不在秋风前，不在秋风后。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其五
作者：顾清
朝代：明

龙宫带明湖，倒影疑可掇。何当酌清泠，一洗尘中渴。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其八
作者：顾清
朝代：明

长谷水千顷，青天月一轮。有尘飞不到，何处却生尘。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其六
作者：顾清
朝代：明

祗园数峰碧，不易布地金。谁续菱溪记，为公传此心。
颐浩辩公寄莼菜瓜菹有别久不见渴心生尘之语因以为韵作绝句八首寄谢·其四
作者：顾清
朝代：明

泽国有幽人，城中稀复见。曾观论史书，吾党有腼面。
题三江所藏吕纪画鹰
作者：顾清
朝代：明

千峰无云秋气高，独树倚壑风萧骚。萝茑翳荟青黄交，飞泉触石迸山腰。奔流十里怒未消，绝壁仰视愁？猱。黑鹰孤鶱不受绦，砉尔下集疑冲飙。雉惊兔走鼪狐嘷，老罴崛强倚窟巢。呀喙睒目为矜骄，两雄自古忌相遭。欲动不动心俱劳，丹山有鸟文九苞。梧栖竹食韵箫韶，朝阳独立万羽朝。吾欲良工运彩毫，恰有十幅鹅溪绡。
题三江所藏吕纪画鹰
作者：顾清
朝代：明
体裁：古风

千峰无云秋气高，独树倚壑风萧骚。萝茑翳荟青黄交，飞泉触石迸山腰。奔流十里怒未消，绝壁仰视愁�猱。黑鹰孤鶱不受绦，砉尔下集疑冲飙。雉惊兔走鼪狐嗥，老罴崛强倚窟巢。呀喙睒目为矜骄，两雄自古忌相遭。欲动不动心俱劳，丹山有鸟文九苞。梧栖竹食韵箫韶，朝阳独立万羽朝。吾欲良工运彩毫，恰有十幅鹅溪绡。
题东滨父子趋朝图
作者：顾清
朝代：明

先皇龙飞登俊英，岁在庚戌君飞腾。甲戌今皇临大廷，郎君接武振华缨。尚书光禄郎而卿，分曹右选参本兵。天门晓开日未升，红霞紫气绕觚棱。玉街无尘青引绳，冠裳佩履俨徐行。前者长孺后元成，小夫雅愿止金籯。君家世德远有承，华亭启土绍嘉兴。贞元相君尤有名，昆山婉娈谷水清。诗书亹亹来云仍，纷如玉笋间瑶桢。朝廷有道四海平，凤将九子不足惊。画师不惮理丹青，我老犹能继颂声，请君多买鹅溪缯。
题书堂二小画其一
作者：顾清
朝代：明
体裁：七言绝句

收却吴蚕八茧丝，草虫连夜促鸣机。内家见此谁能解，游子江南正忆归。
题书堂二小画其二
作者：顾清
朝代：明
体裁：六言诗

蒹葭倚空未老，蓼花被水初红。我觉蜻蜓得意，翾飞来往薰风。
题公勋水仙扇面
作者：顾清
朝代：明

到家花正发，别路梦先知。月落西湖上，何人共赋诗。
题华文远所藏五松图
作者：顾清
朝代：明

湖头看木翠团栾，总合丹青画里看。冠剑昂然五君子，岁寒长得倚阑干。
题史引之所藏长江六月图
作者：顾清
朝代：明

长松泠泠生昼寒，高岩侧缀青琅玕。阳坡宛转行朱阑，青莎滑腻碧藓斑。红桥直走淩惊湍，下接孤屿高㠝岏。隔江青山如伏羱，柴扉草堂相对安。渔舟缥缈青林端，樵童牧叟时往还。群山忽断百里宽，青蒲绿藻萦微澜。临江飞阁丛井干，江流石角随弯环。前山转深势未残，层崖复磴劳跻攀。上方寂寞空禅关，平林演迤临江干。江回山尽路险艰，飞梁侧卧波潺潺。江流自此入渺漫，遥山一抹天际看。东京画史真高閒，故将山水穷瑰观。岷峨嘉陵远草殚，九华落星扬子湾。晴洲历历被芳兰，美人不来空浩叹。疾风吹尘暗燕山，金星龙尾冰攒攒。燔熊炽豹光赫殷，为君炙兔扫冰纨。君归终日山水间，肯忆羸马随朝班。
题吴子南梅花扇
作者：顾清
朝代：明

一枝清绝傍瑶池，消息须从雪里窥。待得玲珑开满树，狂蜂浪蝶已能知。
题姜少卿廷宪墨竹
作者：顾清
朝代：明

草草临池墨，萧萧落叶风。高情不可见，怅望越江东。
题子渊内翰所藏画册
作者：顾清
朝代：明

高树带秋色，扁舟移晚凉。兰桡经过处，细细白蘋香。往时波上人，今为林下花。相对默不语，清心玉无瑕。疏篁倚长松，烟梢拂空碧。下想有佳处，俯视空叹息。崇台出林表，前对万仞峰。坐久群籁息，辽天起松风。
题子渊内翰所藏画册·其一
作者：顾清
朝代：明

高树带秋色，扁舟移晚凉。兰桡经过处，细细白蘋香。
题子渊内翰所藏画册·其三
作者：顾清
朝代：明

疏篁倚长松，烟梢拂空碧。下想有佳处，俯视空叹息。
题子渊内翰所藏画册·其二
作者：顾清
朝代：明

往时波上人，今为林下花。相对默不语，清心玉无瑕。
题子渊内翰所藏画册·其四
作者：顾清
朝代：明

崇台出林表，前对万仞峰。坐久群籁息，辽天起松风。
题孙丹霞小景
作者：顾清
朝代：明

拂空翠盖摇双桐，桐阴袅袅来天风。仙山秋日如春融，琪花瑶草长丰茸。道人晏坐侍青童，玉尊缥醴清若空。洪厓有约浮邱公，青禽误集东皇宫。飙轮西来滞瀛蓬，停觞思入虚无中。皇览揆予始鸿濛，五十四载遗尘踪。玄纲袖领繄尔宗，馀事复到临池工。良常西麓新宫崇，金书玉刻腾蛟龙。幼霞回首玄卿翁，人间天上将无同。蟠桃正熟火枣红，水边处处黄花丛。青山隐隐云重重，归来何时寻赤松。
题孙良辅所藏小景四幅
作者：顾清
朝代：明

野桃山杏各乘春，多事刘郎为怆神。六百年来只如此，一番花老一番新。坛杏无花到水莲，中间辽阔二千年。窗前风月湖边景，只恐丹青未易传。欲出未出峰顶月，将栖不栖林杪禽。曾踏长安软红土，方识幽人此夜心。旧识襄阳孟浩然，蹇驴冲雪据吟鞍。老来自怯溪桥滑，便作林逋一样看。
题孙良辅所藏小景四幅·其一
作者：顾清
朝代：明

野桃山杏各乘春，多事刘郎为怆神。六百年来只如此，一番花老一番新。
题孙良辅所藏小景四幅·其三
作者：顾清
朝代：明

欲出未出峰顶月，将栖不栖林杪禽。曾踏长安软红土，方识幽人此夜心。
题孙良辅所藏小景四幅·其二
作者：顾清
朝代：明

坛杏无花到水莲，中间辽阔二千年。窗前风月湖边景，只恐丹青未易传。
题孙良辅所藏小景四幅·其四
作者：顾清
朝代：明

旧识襄阳孟浩然，蹇驴冲雪据吟鞍。老来自怯溪桥滑，便作林逋一样看。
题学生画
作者：顾清
朝代：明

枝头野花红欲语，草绿犹带朝来雨。狂蜂浪蝶不自持，下上东风作容与。画师好手亦难逢，陶成已老况孙龙。南薰殿里和丹粉，犹堪一笑解天容。
题宋起周扇
作者：顾清
朝代：明

马头花雾扑春衣，马尾青山步步随。归去奚童莫催促，先生得意正吟诗。
题张性夫小景四绝句
作者：顾清
朝代：明

寂寂空山里，春和草自芳。隔溪人不见，髣髴唤刘郎。水木阴森处，茅堂四五间。主人容直造，携手看青山。秋气著林麓，萧条门户閒。儿童拾松子，日暮不知还。积雪断山路，柴扉昼不开。明朝稍晴霁，先看屋东梅。
题张性夫小景四绝句·其一
作者：顾清
朝代：明

寂寂空山里，春和草自芳。隔溪人不见，髣髴唤刘郎。
题张性夫小景四绝句·其三
作者：顾清
朝代：明

秋气著林麓，萧条门户閒。儿童拾松子，日暮不知还。
题张性夫小景四绝句·其二
作者：顾清
朝代：明

水木阴森处，茅堂四五间。主人容直造，携手看青山。
题张性夫小景四绝句·其四
作者：顾清
朝代：明

积雪断山路，柴扉昼不开。明朝稍晴霁，先看屋东梅。
题张秋山旧扇王孟仁画
作者：顾清
朝代：明

王郎近代丹青手，写出秋山意外清。遗迹宛然人不见，临风无限古今情。
题张通判春江载月图
作者：顾清
朝代：明

月出大江平，仙舟上国行。回帆混天影，发棹动春声。远树光疑湿，虚窗梦与清。知君济川具，聊复试初程。
题彭君言归省卷
作者：顾清
朝代：明

青衫拟著慰亲颜，已著青衫卒未閒。他日三公真不换，鸳鸯湖上綵舟还。
题徂徕山人小景二幅
作者：顾清
朝代：明

山头已自雨霏霏，江上美人犹未归。趣放兰舟迎接取，免教云雾湿仙衣。远山近山玉作堆，东村西村梅乱开。王猷兴尽已归去，不道山童沽酒来。
题徂徕山人小景二幅·其一
作者：顾清
朝代：明

山头已自雨霏霏，江上美人犹未归。趣放兰舟迎接取，免教云雾湿仙衣。
题徂徕山人小景二幅·其二
作者：顾清
朝代：明

远山近山玉作堆，东村西村梅乱开。王猷兴尽已归去，不道山童沽酒来。
题戴司寇所藏张翚小景四幅
作者：顾清
朝代：明

岱岳东南日观峰，鸡鸣遥见日轮红。仙家应说人间世，银箭金壶漏未终。一色沧波浩渺间，人言此外有三山。莫欺只尺生绡里，多少楼船去不还。老翚笔意师观远，怪石长松气凛然。四十年来真迹乱，夕阳红树满山川。斗帐无风铁砚冰，梅花未要雪天晴。坐来尚有关心处，时复空山折竹声。
题戴司寇所藏张翚小景四幅·其一
作者：顾清
朝代：明

岱岳东南日观峰，鸡鸣遥见日轮红。仙家应说人间世，银箭金壶漏未终。
题戴司寇所藏张翚小景四幅·其三
作者：顾清
朝代：明

老翚笔意师观远，怪石长松气凛然。四十年来真迹乱，夕阳红树满山川。
题戴司寇所藏张翚小景四幅·其二
作者：顾清
朝代：明

一色沧波浩渺间，人言此外有三山。莫欺只尺生绡里，多少楼船去不还。
题戴司寇所藏张翚小景四幅·其四
作者：顾清
朝代：明

斗帐无风铁砚冰，梅花未要雪天晴。坐来尚有关心处，时复空山折竹声。
题扇寿爱蔬吴先生尊人
作者：顾清
朝代：明

江海归来一幅巾，东风八十四回春。日长勘罢参同契，坐对青山即故人。
题扇用敬所韵
作者：顾清
朝代：明

坐爱水木秀，閒吟招隐诗。童子趣归去，前山月上时。清风消暑溽，好雨报秋成。借问林间老，应无白发生。
题扇送同年奚从之使海南
作者：顾清
朝代：明

仙人乘槎南海去，祖席燕市已分冰。把赠金陵半轮月，为君随处扫炎蒸。
题扇面二绝句
作者：顾清
朝代：明

绿树荫重滩，平畴绕故山。一犁春雨足，万事不相关。敲火然青竹，磨刀割素鳞。江湖真乐事，输与洞庭人。
题扇面二绝句·其一
作者：顾清
朝代：明

绿树荫重滩，平畴绕故山。一犁春雨足，万事不相关。
题扇面二绝句·其二
作者：顾清
朝代：明

敲火然青竹，磨刀割素鳞。江湖真乐事，输与洞庭人。
题曲水草堂二首·其一
作者：顾清
朝代：明
体裁：七言绝句

曲水村中景最幽，也宜杖屦也宜舟。白沙翠竹湾湾路，杨柳芙蓉岁岁秋。
题曲水草堂二首·其二
作者：顾清
朝代：明
体裁：七言绝句

紫蟹行沙菊有霜，红莲登岸白莲香。何人漫说桃源好，便有桃源是异乡。
题曲水草堂二首其三
作者：顾清
朝代：明
体裁：古风

兀兀深夜坐，迢迢千古思。弃我万镒宝，坐此一饭羁。前瞻日既远，内顾心还悲。兰荆不同长，绿发坐成丝。彦明古烈士，谁哉继馀辉。
题曲水草堂二首其二
作者：顾清
朝代：明
体裁：古风

凤凰长丹穴，不识乌与鸢。飞飞度中州，关山郁芈绵。文翰一震耀，百喙起纷然。昆崙有瑶树，玄洲多玉田。下有醴泉流，上有蔚蓝天。谁能复记虑，一去三千年。
题曲水草堂二首其五
作者：顾清
朝代：明
体裁：古风

椿寿期万岁，龟龄亦千秋。伤哉蜉蝣虫，朝生夕不留。君子与众人，其道亦相侔。计日不计年，吾生将安投。
题曲水草堂二首其四
作者：顾清
朝代：明
体裁：古风

投鼠且忌器，爱牛搏其䖟。事固有大体，一怒安可凭。所以古圣哲，远览穷千龄。岂无一决勇，而独务含宏。斯人不可作，彼夫竟凭陵。
题李徵伯扇
作者：顾清
朝代：明

新雨蕉叶大，云根生昼阴。只此可永日，何必弦鸣琴。
题杭文锡扇
作者：顾清
朝代：明

园实畦芼杂水英，墨卿收拾太多情。不知烟雨湖头路，犹有和盐一味清。
题松鹤图为周太守寿
作者：顾清
朝代：明

翩翩双白鹤，飞自瑶台阴。玄裳既修整，缟袂亦萧森。乔林纵远步，虚壑引清音。俛仰各有得，逍遥清涧浔。达人事当世，雅志本云林。悬车不待岁，戢羽思高寻。何异松间鹤，飘飖云汉心。嘉诞宾友集，初筵列朋簪。鸣丝送旨酒，抗节起高吟。白日丽华栋，簪犀炫钩金。招要香山翁，笑傲白云岑。岁岁但如此，焉知寒暑侵。
题柳文裔扇
作者：顾清
朝代：明

峥嵘碧琅玕，上有栖凤枝。凤凰飞不还，山鸟空愁思。春风开野棠，绿叶含华滋。岂无好声音，缄口芳菲时。谅无同心人，欲语先成悲。佳人惜芳年，壮夫怀远期。宁能阘两翅，扑簌蒿下肥。
题梅花仙子图盛子昭画
作者：顾清
朝代：明

烟林乌啼天未霜，落月漏云金镜光。美人独宿九华殿，天风吹动金琅珰。瑶阶露重侵罗袜，冻合梅梢不成雪。翩然飞下西湖头，独傍寒香倚愁绝。寒香郁郁愁冲冲，冰魂荡漾迷西东。星眸欲流滴秋水，霓裳不动萦天风。天风飒飒鸣璚玖，欲去踟蹰更回首。武塘仙人五彩毫，偷眼方朔窥金桃。凌晨写出一时景，清寒入面风萧骚。苍苔粼粼白石净，空青暗滴阴崖冷。石畔丛篁低拂云，云外疏桐落金井。翠禽一声河汉横，辽天回首思冥冥。云楼雾阁渺何许，冷蕊疏枝空翠屏。美人只今游太清，武塘遗迹亦晨星。怅望龙城梦中路，寒绡惨淡来精灵。
题毛维勤所藏禹门三跃图
作者：顾清
朝代：明

一夕风雷动九重，春江回首万鰅鳙。云泥只尺从人辨，诸葛南阳本是龙。
题浔阳送客扫雪烹茶二小画
作者：顾清
朝代：明

一曲琵琶月满船，虾蟆陵下玉生烟。江州便作天涯念，更有潮阳路八千。兰苕无计续鸾胶，雪水重逢锦帐羔。合与诗家作谈柄，老韩谋国未应高。
题浔阳送客扫雪烹茶二小画·其一
作者：顾清
朝代：明

一曲琵琶月满船，虾蟆陵下玉生烟。江州便作天涯念，更有潮阳路八千。
题浔阳送客扫雪烹茶二小画·其二
作者：顾清
朝代：明

兰苕无计续鸾胶，雪水重逢锦帐羔。合与诗家作谈柄，老韩谋国未应高。
题浔阳送客扫雪烹茶二小画丙子元日示云孙时其弟应芝将晬阳寅辰录四·其一
作者：顾清
朝代：明
体裁：七言绝句

春衫簇簇称时裁，喜道新年上学来。接得屠苏满堂拜，不知小弟已先杯。
题海鹤图寿陈畏庵太守
作者：顾清
朝代：明

合共祥麟侍衮龙，回翔暂息海门风。蓬山二月群仙会，又看桃花一度红。
题潞河别意卷
作者：顾清
朝代：明

两字功名一剑歌，舟航南北乱机梭。夕阳沙上流连意，只有青山见最多。
题爱山卷
作者：顾清
朝代：明

好山吾亦爱，知子钟情处。郁郁横空云，中有王裒树。
题王敬止所藏陈明之菊二首
作者：顾清
朝代：明

云根翳金英，零露杂芳草。忆昨南山行，相逢正秋晓。王郎东使年，金绯照云海。馀辉贲园芳，岁晚犹采采。
题王敬止所藏陈明之菊二首·其一
作者：顾清
朝代：明

云根翳金英，零露杂芳草。忆昨南山行，相逢正秋晓。
题王敬止所藏陈明之菊二首·其二
作者：顾清
朝代：明

王郎东使年，金绯照云海。馀辉贲园芳，岁晚犹采采。
题画
作者：顾清
朝代：明

小艇临江岸，纶竿只漫垂。无鱼亦归去，不到雨来时。
题画梅
作者：顾清
朝代：明

四百峰头霜气横，玉尊零落翠禽声。寒绡三尺对虚牖，髣髴松林残月明。江南见梅只是梅，燕山见画殊依依。西垣夜半草堂梦，青子绿阴雏燕飞。
题画梅·其一
作者：顾清
朝代：明

四百峰头霜气横，玉尊零落翠禽声。寒绡三尺对虚牖，髣髴松林残月明。
题画梅·其二
作者：顾清
朝代：明

江南见梅只是梅，燕山见画殊依依。西垣夜半草堂梦，青子绿阴雏燕飞。
题画留杨士宜别
作者：顾清
朝代：明

隐隐青山渺渺江，兰舟过处水花香。故人别后能相忆，时展新图送一觞。
题画赠寓馆罗翁及单希贤
作者：顾清
朝代：明

京华相识半乡人，潞渚逢君意更亲。认取画中山好处，草堂归访故园春。南州乡里北州身，看画思乡总未真。若到练川佳绝处，也应回首潞河春。
题画赠寓馆罗翁及单希贤·其一
作者：顾清
朝代：明

京华相识半乡人，潞渚逢君意更亲。认取画中山好处，草堂归访故园春。
题画赠寓馆罗翁及单希贤·其二
作者：顾清
朝代：明

南州乡里北州身，看画思乡总未真。若到练川佳绝处，也应回首潞河春。
题画送夏时臣尹龙游
作者：顾清
朝代：明

红叶西风吹客衣，江边行李立多时。舟师亦解衢人喜，横棹中流歌竹枝。
题画送李大尹
作者：顾清
朝代：明

云白天青映海山，使君花县白云间。山中老稚收成毕，齐望双凫日下还。
题画送王贰守入京
作者：顾清
朝代：明

行路人人说好官，一舟如叶上长安。君王若问东南事，不似江山画里看。
题画送祁通判朝明年正月时宦瑾伏诛海内拭目以观新化
作者：顾清
朝代：明

雪后蓬莱万景鲜，綵云红日在尧天。江湖不及元正会，遥听升歌采菽篇。
题画送胡友松
作者：顾清
朝代：明

画里看山惜别离，松间立马醉题诗。伏波老去心犹壮，太白狂来酒不辞。云日九重丹凤阙，风烟千顷白鸥陂。归舟正及鲈鱼信，应对西风有所思。
题画送都指挥袁君归河间
作者：顾清
朝代：明

江海三年拥使旌，江风不动海波宁。瀛州可是垂纶地，万里燕然要勒铭。
题画送陈子进教谕贵池
作者：顾清
朝代：明

秋浦山川似若耶，广文官舍列仙家。无因得附星槎便，箕踞长松看九华。
题画马
作者：顾清
朝代：明

吴兴公子人中英，文学之外百艺精。龙纹鸟迹穷变态，落笔万类无潜形。画家难工在狗马，即物计数皆天成。平生所见凡几本，如形在鉴影在灯。君家此幅得何处，真迹似是来吴兴。前行三匹骏且狞，急鞚恐作蛟龙腾。一匹顾类未肯行，一匹欲卧垂青缨。中间一匹骨如堵，四蹄犹带交河冰。紫衫奚官发鬅鬙，胡靴短靿带红鞓。当年内厩事毛仲，几随仙仗过华清。兴亡百变物尽化，惟有遗迹留丹青。摩挲绢素三叹息，毛鬣似觉雄风生。君不见千金尚买死后骨，此马此人君勿轻。
题画鹊
作者：顾清
朝代：明

朝阳欲上万年枝，九色光芒射绀衣。昨夜银河济灵驾，露华寒湿未禁飞。
题石田春江钓鱼图
作者：顾清
朝代：明

重江迢递水烟通，天设沧洲著钓翁。返照入山迷紫翠，平林过雨杂青红。閒边岁月真输子，忙里莺花正恼公。为问中流容点笔，扁舟画我载泠风。
题竹
作者：顾清
朝代：明

兔颖凉分月魄，凤毛寒湿松烟。日暮白云飞尽，一天秋色苍然。
题竹
作者：顾清
朝代：明

悬石嵌青空，下临湘江水。中宵明月来，照见青鸾尾。
题竹六言
作者：顾清
朝代：明

北固谁家江岸，丁卯何处溪桥。春尽烟波渺渺，月明风竹萧萧。
题竹送阮大经还金陵
作者：顾清
朝代：明

十载江东忆旧游，竹林斜日坐深秋。长安道上红尘满，赖有清风消客愁。
题花鸟二绝
作者：顾清
朝代：明

边鸾不起林良老，海内丹青合到谁。晴日窗间弄沙鸟，楚烟湘树不胜思。黄凫不食聚沙觜，芦鸡相将踏清泚。飞燕翩翩软风里，江乡春晴景如此。
题花鸟二绝·其一
作者：顾清
朝代：明

边鸾不起林良老，海内丹青合到谁。晴日窗间弄沙鸟，楚烟湘树不胜思。
题花鸟二绝·其二
作者：顾清
朝代：明

黄凫不食聚沙觜，芦鸡相将踏清泚。飞燕翩翩软风里，江乡春晴景如此。
题莆田郭氏世美卷
作者：顾清
朝代：明

酂侯传国魏谟封，七叶貂蝉四世公。我赋郭家三孝子，万年人纪列清风。壶山苍翠入闽天，曾见参军哭墓年。生死靖康南北路，可知当日事昭然。一家纯孝祖孙同，狂卒何知亦敛戎。看取弟兄争死日，古人何必是褒融。一命初沾竟力辞，清漳心事鬼神知。平生不惯谈茫昧，欲与先生赋瑞芝。
题莆田郭氏世美卷·其一
作者：顾清
朝代：明

酂侯传国魏谟封，七叶貂蝉四世公。我赋郭家三孝子，万年人纪列清风。
题莆田郭氏世美卷·其三
作者：顾清
朝代：明

一家纯孝祖孙同，狂卒何知亦敛戎。看取弟兄争死日，古人何必是褒融。
题莆田郭氏世美卷·其二
作者：顾清
朝代：明

壶山苍翠入闽天，曾见参军哭墓年。生死靖康南北路，可知当日事昭然。
题莆田郭氏世美卷·其四
作者：顾清
朝代：明

一命初沾竟力辞，清漳心事鬼神知。平生不惯谈茫昧，欲与先生赋瑞芝。
题菊赠天津张信千户
作者：顾清
朝代：明

我家老圃金芍药，独立岁晚淩霜风。新图赠君为君寿，白头相对即苍松。
题菜赠杨翁普能时年七十三断肉六十年矣
作者：顾清
朝代：明

上沃泉甘野水边，乌菘紫芥各纷然。主人为尔都忘味，更伴清斋六十年。
题萧指挥便面
作者：顾清
朝代：明

云海东南道路长，海山云树共苍苍。扁舟何日寻萧史，一望蓬莱入渺茫。
题萱桂图送徐理之父子
作者：顾清
朝代：明

白头人对綵衣裳，本自无忧不待忘。谁写萱花傍丛桂，要看雏凤挹天香。
题计郎中汝和墨菊曹汝学家藏
作者：顾清
朝代：明

郎中画菊真是菊，蒙泉蒲萄太常竹。一时能事并驰声，岂直文章难继续。狂挥急扫皆称意，不特品高机亦熟。西涯坐间生色障，一见当时已心服。不知何日到君家，净洗朱铅斗清淑。疏篁古木交映带，深浅生枯俱入态。欹风一枝惊欲折，倚竹数丛如有待。飞鸾坠羽时自压，老蛟蜕骨令人骇。张颠草圣久寂寞，何意兹晨忽倾盖。郎中郎中今有无，后来尚远眼中疏。柔肌脆骨争媚妩，不然蔓草纷黄垆。颓波一去谁与返，把卷抚玩增长吁。君不见近时淮海上，亦有菊花一派往往传京都。
题赵希文所藏王孟仁小景
作者：顾清
朝代：明

柳丝如烟散晴风，小桃野树交青红。芳洲细草何丰茸，绿波远与青天同。遥山西入空濛中，扁舟兀坐谁氏翁。物色似是天随公，惊麇骇鹿不可踪。此日此意殊从容，自从挟书朝帝宫。十年梦寐劳江东，长桥飞盖连垂虹。尚想烟雨推孤篷，偶然一笑岂易逢。丹青信有缩地功，燕山六月苦蕴隆。开轩对此情无穷，谁欤往者吾其从。
题郑节之丹崖卷
作者：顾清
朝代：明

谷口清风不可攀，丹崖千仞白云间。人来欲问长生诀，瑶草春风尽日閒。
题野庄卷
作者：顾清
朝代：明

秋风吹庭树，落叶满空除。閒寻野庄句，感我丘园居。丘园正收穫，此日乐有馀。亲交亦相念，奈此川陆迂。尔庄复何许，言在南浦隅。同处百里间，原田料相如。欲往念未可，抚时空郁纡。聊咏寄吾志，行哉归荷锄。
题阮袭之合浦还珠卷
作者：顾清
朝代：明

子丧目与丧，孙归目亦明。嗣承真一线，游历恍他生。舞袖春花媚，书灯夜案清。云阶绳武地，细话十年情。邂逅惊迟暮，暌违熟姓名。三场先后榜，四海弟兄情。病阻临溪饯，愁闻触暑行。因诗叙奇事，流咏满江城。
题阮袭之合浦还珠卷·其一
作者：顾清
朝代：明

子丧目与丧，孙归目亦明。嗣承真一线，游历恍他生。舞袖春花媚，书灯夜案清。云阶绳武地，细话十年情。
题阮袭之合浦还珠卷·其二
作者：顾清
朝代：明

邂逅惊迟暮，暌违熟姓名。三场先后榜，四海弟兄情。病阻临溪饯，愁闻触暑行。因诗叙奇事，流咏满江城。
题陆承祖扇
作者：顾清
朝代：明

放翁归日鬓初星，几从琴尊上小亭。芳草不知人已去，春来依旧自青青。
题陆文质云槎卷
作者：顾清
朝代：明

仙人乘槎真有无，晴窗拭眼开新图。新图只尺意万里，云涛烟浪相萦纡。烟云萦纡望不极，中有兰舟一叶荡漾疑凭虚。仙翁长髯紫霞裾，少年早侍红云居。红云晓趋误一蹶，三年谪诵轩农书。下方夭札帝所闵，翩然复此来清都。东浮玄洲掠蓬壶，西历翠水经天衢。背挽北斗招黄姑，银潢俯弄明月珠。青烟九点嗟尘区，梅花烂漫三江隅。平生缪识兰台儒，结习未断蚩泠符。官舟风雨夜深卧，犹有远梦来催逋。数行一笔尚可想，银钩间错珊瑚株。张骞浪语空片石，屈子远游终旧闾。君才岂必谢时辈，十年早已歌归欤。向来汗漫等鸿迹，此日逍遥同泽车。升天入地岂异路，流行坎止真吾徒。君不见行人倚棹汶河上，回首烟江思钓鱼。
题陈克明竹
作者：顾清
朝代：明

日永湖山桧影斜，微风时堕紫藤花。道人无限江南意，更写筼筜向客誇。
题雪竹送陈生归吴
作者：顾清
朝代：明

虎丘山下雪晴时，拄杖敲门自一奇。京邑归来看图画，春盘玉版斗青丝。
题颜山人画送刘可大先生归五羊
作者：顾清
朝代：明

山人胸中山万重，傍吞云梦涵太空。落笔天机横复纵，须臾万象分纤秾。大山盘盘云与连，小山江面如浮烟。江长山远望不极，彷佛孤帆疑上天。高岩飞流散冰雪，转出深林凡几折。上方台殿空烟霏，下界尘嚣此中绝。林回路转地益清，垂杨一径通幽亭。先生高坐客不去，终日扁舟相对树。平桥浅水带远村，青林茅屋春氲氲。儿孙生长不相识，鸡犬有时中夜闻。山人昔年侍明光，填门造请皆侯王。熊姿犀角日点缀，局束不奈冠与裳。兹图旷逸知有以，无乃赐金归去放笔临潇湘。风流太史同州彦，乞归几奏金銮殿。离觞载举索我歌，不觉飞蝇污东绢。山人山人今有无，江湖落日愁烟芜。玉堂挥翰须健手，碧山长啸非良谟。北来倘有阳关意，好写瀛洲春燕图。
饮酒·其一
作者：顾清
朝代：明

尘区三十载，川陆几洄沿。归来长林下，缅想独依然。形迹虽从化，中怀庶未迁。亲交不我弃，尊俎日流连。一醉靡吝情，漫歌遂成篇。白日高临照，苍穹俨回旋。往哉谅匪易，行矣兹乾乾。故人饮我酒，坐我清湖浔。中燕游后园，俛手交绿阴。侧磴度别渚，回堂面长林。西日明远陂，流光荡我襟。喟然怀往哲，兹地几登临。亭台无遗构，风木有馀音。想当古人时，岂不亦似今。运去鸣鸟寂，时来蛩蠋吟。无为后者惜，绿醑方在斟。
饮酒·其二
作者：顾清
朝代：明
体裁：古风

故人饮我酒，坐我清湖浔。中燕游后园，俛手交绿阴。侧磴度别渚，回堂面长林。西日明远陂，流光荡我襟。喟然怀往哲，兹地几登临。亭台无遗构，风木有馀音。想当古人时，岂不亦似今。运去鸣鸟寂，时来蛩蠋吟。无为后者惜，绿醑方在斟。
饮酒三首·其一
作者：顾清
朝代：明

忧来无端际，雨雪仍雾昏。家人馈我食，有酒忽盈尊。此物本非恶，此时情更欣。一举不计觞，颓然成暝醺。生材古云难，长养良亦勤。夭夭中林植，几时到干云。一朝困野火，谁念空我园。弃置莫与置，沈思空烦冤。已矣当告谁，悲哉无复论。烈火玉不变，冲波山不迁。人生亦何易，俛首就拘挛。昔称朝阳凤，今为腐鼠鸢。所丧知几何，所希尚茫然。愁来不能饮，举觞酹苍天。王业思传后，蒸黎固无愆。愿生岂弟人，为时长才贤。生世苦不永，远期惟百龄。势位亦奚须，要以吾志行。志意苟不立，区区复谁营。蠖屈礼舆皂，熊蹲视冠缨。陪侧有傔从，方间有灵明。氓也各有心，此理予所懵。问之谅未可，酒到且复倾。
饮酒三首·其三
作者：顾清
朝代：明
体裁：古风

生世苦不永，远期惟百龄。势位亦奚须，要以吾志行。志意苟不立，区区复谁营。蠖屈礼舆皂，熊蹲视冠缨。陪侧有傔从，方间有灵明。氓也各有心，此理予所懵。问之谅未可，酒到且复倾。
饮酒三首·其二
作者：顾清
朝代：明
体裁：古风

烈火玉不变，冲波山不迁。人生亦何易，俛首就拘挛。昔称朝阳凤，今为腐鼠鸢。所丧知几何，所希尚茫然。愁来不能饮，举觞酹苍天。王业思传后，蒸黎固无愆。愿生岂弟人，为时长才贤。
饮酒三首其一
作者：顾清
朝代：明
体裁：古风

忧来无端际，雨雪仍雾昏。家人馈我食，有酒忽盈尊。此物本非恶，此时情更欣。一举不计觞，颓然成暝醺。生材古云难，长养良亦勤。夭夭中林植，几时到干云。一朝困野火，谁念空我园。弃置莫与置，沈思空烦冤。已矣当告谁，悲哉无复论。
饮酒其一
作者：顾清
朝代：明
体裁：古风

尘区三十载，川陆几洄沿。归来长林下，缅想独依然。形迹虽从化，中怀庶未迁。亲交不我弃，尊俎日流连。一醉靡吝情，漫歌遂成篇。白日高临照，苍穹俨回旋。往哉谅匪易，行矣兹乾乾。
首夏即事
作者：顾清
朝代：明

金兽香残昼漏稀，嫩槐庭院午风微。蜜房分子蜂初静，书阁垂帘燕自飞。小碾试茶催瀹鼎，轻刀裁葛已成衣。故园遥忆三江外，梅豆青青笋过扉。
驾至保定志喜
作者：顾清
朝代：明

星流百骑拥前茅，传说君王到渭桥。灵雨隔宵清辇路，好风和日飏鸾翘。讴歌久属三灵拟，冠剑行趋五夜朝。愿祝群公同一德，共扶尧日丽层霄。
骢马吟送同年于器之副宪浙江
作者：顾清
朝代：明

骢马行，骨权奇。连钱被体玉琢蹄，绣衣五采金带围。据鞍顾盻生光辉，临发长鸣振金羁。振金羁，向江东，吴山飞度越岭重。眼中自不见豺虎，敢有狐鼠留行踪。狐鼠空，豺狼伏，骢马行，来乎复。汉家烽火照甘泉，昨日单于栖上谷。范生揽辔，志在澄清，我爱张子，埋轮都亭。君不见天闲尚有未纯驷，可使骅骝长地行。
鲁司成振之将乞终养梦公服秉笏乘青羊而驰及命下乃八月乙未十五日饯于宗易太史西园即席有赠
作者：顾清
朝代：明

梦里青羊且信疑，今朝南楚定归期。先生六馆人师上，圣代千秋孝理时。朱橘正堪霜后荐，锦衣行见膝前嬉。三公一日谁轻重，莫问重来鬓有丝。
鹤泾田舍见旧作
作者：顾清
朝代：明

扁舟长忆访田翁，落木空江溯远风。一笑今朝是何日，十年游子忽耕农。西清东阁烟霄外，曲水方洲画卷中。间拂旧题看不厌，欲凭精卫寄愚公。倚市长怜刺绣工，班生亦笑马迁公。高才自昔还如此，往运何由得再逢。山玉海珠争自美，短凫长鹤讵能同。閒身倘可充田畯，没齿西畴不负侬。
鹤泾田舍见旧作·其一
作者：顾清
朝代：明

扁舟长忆访田翁，落木空江溯远风。一笑今朝是何日，十年游子忽耕农。西清东阁烟霄外，曲水方洲画卷中。间拂旧题看不厌，欲凭精卫寄愚公。
鹤泾田舍见旧作·其二
作者：顾清
朝代：明

倚市长怜刺绣工，班生亦笑马迁公。高才自昔还如此，往运何由得再逢。山玉海珠争自美，短凫长鹤讵能同。閒身倘可充田畯，没齿西畴不负侬。
鹿门遗隐
作者：顾清
朝代：明

襄阳耆德世空传，谷口清风有象贤。心识双桥何日到，青山无数夕阳边。江海收身五十馀，青山不改旧园庐。人来欲问遗留计，孙子躬耕又读书。
鹿门遗隐·其一
作者：顾清
朝代：明

襄阳耆德世空传，谷口清风有象贤。心识双桥何日到，青山无数夕阳边。
鹿门遗隐·其二
作者：顾清
朝代：明

江海收身五十馀，青山不改旧园庐。人来欲问遗留计，孙子躬耕又读书。
黄坡储君视其弟丽中于翰林河冰既开索诗为别时戊寅正月也
作者：顾清
朝代：明

黄溪溪上一坡斜，茅屋青林映白沙。摩诘辋川空见画，文卿华谷旧通家。怀人梦绕西堂草，为客春深上苑花。容易北来容易去，看君何必泛仙槎。
黄家闸南数里地旷多盗丁卯北行阁浅三宿是日风帆迅疾家童指示其处为之怃然
作者：顾清
朝代：明

此地曾三宿，重来尚眼明。寒泉高岸下，还似昔时清。
黄家闸阁浅寄吕梁刘水部天祺
作者：顾清
朝代：明

吕梁天下险，我行今已三。旱气烁汴泗，上源日以廉。悬流飞沫不复旧，但见两涯乱石熊虎交巉岩。水衡使者今刘彝，人力到处天工回。漕纲万艘连夜发，谈笑对客仍尊罍。官居花竹尤清绝，别后梦魂犹髣髴。北河连夕空系舟，悔不为君三日留。
黄岩有水出天台下流入海湍悍能败舟土人呼为恶溪艾斋陈君募乡人筑长堤截而回之民用无患是岁与施彦器宪副访予云间赋此为赠
作者：顾清
朝代：明

愚公移山骨成丘，精卫塞海徒怀忧。岂知天台万壑里，一夜绝险成安流。筑堤回波谁始谋，艾斋老人今白头。老人头白何所求，名与此水俱千秋。
龟山寄湖澹庵诗云欲驱残腊变春风只有寒梅作选锋莫把疏英轻斗雪好藏清艳月明中延平先生尝举以示朱子丙戌正月十四日鹤塘舟中诵之有省因代梅答
作者：顾清
朝代：明

本无颜色竞东风，冷落孤山水月中。多谢诗翁好抬举，微言已坠棘端锋。
冬日
作者：顾源
朝代：明

平生未有惊人事，残病林间一老翁。风雨小窗心似水，墨花轻染夜灯红。
夹萝峰
作者：顾源
朝代：明

红日才生晹谷东，鱼龙吹浪晓濛濛。徜徉笑指三山路，玉灶银床紫雾中。
夹萝峰
作者：顾源
朝代：明

红日才生阳谷东，鱼龙吹浪晓蒙蒙。倘徉笔指三山路，玉灶银床紫雾中。
杂题
作者：顾源
朝代：明

春水织文縠，春花散云锦。壁上松萝摇，时见猿来饮。晨登苍崖巅，夕息苍崖足。手把青松枝，坐看春禽浴。绕屋多丛树，蛩声入晓窗。此时心似水，残月照明缸。
杂题（三首）
作者：顾源
朝代：明

春水织文縠，春花散云锦。壁上松萝摇，时见猿来饮。
杂题（三首）
作者：顾源
朝代：明

晨登苍崖巅，夕息苍崖足。手把青松枝，坐看春禽浴。
杂题（三首）
作者：顾源
朝代：明

绕屋多丛树，蛩声入晓窗。此时心似水，残月照明缸。
燕子矶
作者：顾源
朝代：明

沃野盘灵阜，鸿蒙巨壑吞。
浅沙披月蚌，高浪出风豚。
翠木栖晴霭，苍崖射晓暾。
吾将谢尘网，浩荡抚渔。
燕子矶
作者：顾源
朝代：明

沃野盘灵阜，鸿蒙巨壑吞。浅沙披月蚌，高浪出风豚。翠木栖晴霭，苍崖射晓暾。吾将谢尘网，浩荡抚渔䑳。
秋行
作者：顾源
朝代：明

野菜香粳乐晚年，疏林晴日好秋天。
风瓢满耳鸣琴筑，黄叶深窝得宴眠。
秋行
作者：顾源
朝代：明

野菜香粳乐晚年，疏林晴日好秋天。风瓢满耳鸣琴筑，黄叶深窝得晏眠。
覆舟山临望
作者：顾源
朝代：明

覆舟山头霁景明，长松落落厓石平。
回峦秀岭低复昂，传闻此地为台城。
南望建章宫，佳气何郁葱。
秦淮树中流，遥与宫门通。
城中万井如棋画，杨柳烟中分紫陌。
内园兰桂浮温香，戚里池台荡朱碧。
凤皇楼阁无处寻，临春结绮作梵林。
尊前却是乐游苑，市朝更改成古今。
登临易头白，衔杯落红日。
回望北湖烟，蝉鸣树萧瑟。
秋波惨淡荷芰花，玉凫锦鸡踏浪霞。
西曹已鸣马，东署复报衙。
冥冥壶底月，寂寂城头鸦。
倚琴送尽飞鸿影，引领天边不见家。
谒关帝祠
作者：顾源
朝代：明
体裁：五言律诗

岳渎披灵殿，弓刀肃壮仪。荆襄分壁垒，吴魏失旌旗。义魄存茅土，空山卫虎貔。高名悬日月，百代有遐思。
千秋岁·自寿
作者：顾潜
朝代：明
体裁：词

浮瓜雪藕。正值凉生后。江浩荡，山明秀。蝉鸣高树荫，燕蹴晴波皱。书画舫，鼓琴垂钓娱清昼。门巷渊明柳。老稚欢相候。酒酿熟，鱼烹就。醉怜风入户，吟爱云生岫。新月吐，嫦娥又为先生寿。
忆秦娥
作者：顾潜
朝代：明

眉山蹙，多愁慵整搔头玉。搔头玉，觑他双凤，暗怜孤独。阖闾城外春波绿，兰舟载酒欢难续。欢难续，郎归何日，金钱偷卜。
洞仙歌·自寿娄江
作者：顾潜
朝代：明
体裁：词

一碧动鲈鱼佳兴，浩荡鸥波放烟艇。过溪桥，十里香稻垂花，秋未晚，远渚芙蕖万柄。野翁能爱我，酌酒烹鸡，何处渔歌更堪听。醉起试推篷，骤雨初收。斜阳外、山光云影。愿百岁、逍遥瀼西东，任华发星星，换来青镜。
醉春风
作者：顾潜
朝代：明

紫燕归来两，云踪无处访。桃花开后海棠开，想、想、想。落日城边，断霞楼角，绿波兰桨。锦瑟萦尘网，香篆消罗幌。更阑酒醒梦难成，响、响、响。芳树敲风，空阶滴雨，倍添愁怅。
一雁
作者：顾炎武
朝代：明
体裁：五言律诗

一雁度汾河，河边积雪多。水枯清涧曲，风落介山阿。塞上愁书信，人间畏网罗。覆车方有粟，饮啄意如何。
七十二弟子
作者：顾炎武
朝代：明
体裁：五言律诗

乱国谁知尔，孤生且辟人。危情尝过宋，困志亦从陈。籥舞虞庠夕，弦歌阙里春。门人惟季次，未肯作家臣。
丈夫
作者：顾炎武
朝代：明
体裁：古风

丈夫志四方，有事先县弧。焉能钓三江，终年守菰蒲。如何驷隙间，流光日已徂。矫首望太行，努力驱盐车。风吹河北雁，飒沓云中呼。岂无怀土心，所羡千里途。
三屯营
作者：顾炎武
朝代：明
体裁：七言律诗

三屯山势郁峥嵘，少保当年此建旌。名似北平临宿将，制如河上筑降城。忠祠日落来山鬼，武库苔封蚀禁兵。一望幽燕人物尽，颓垣荒草不胜情。
三月十九日有事于攒宫时闻缅国之报
作者：顾炎武
朝代：明

此日空阶荐一觞，轩台云气久芒芒。时来夏后还存祀，识定凡君自未亡。宿鸟乍归陵树稳，春花初放果园香。年年沾洒频寒食，咫尺龙髯近帝旁。
三月十九日有事于攒宫时闻缅国之报
作者：顾炎武
朝代：明
体裁：七言律诗

此日空阶荐一觞，轩台云气久芒芒。时来夏后还重祀，识定凡君自未亡。宿鸟乍归陵树稳，春花初放果园香。年年沾洒频寒食，咫尺龙髯近帝旁。
三月十九日行次嵩山会善寺
作者：顾炎武
朝代：明
体裁：七言绝句

独抱遗弓望玉京，白头荒野泪沾缨。霜姿尚似嵩山柏，旧日闻呼万岁声。
三月十二日有事于攒宫同李处士因笃
作者：顾炎武
朝代：明
体裁：五言律诗

馀生犹拜谒，吾友复同来。筋力愁初减，天颜伫一回。岩云随驭下，寝仗夹车开。未得长陪从，辞行涕泗哀。
上吴侍郎阳
作者：顾炎武
朝代：明
体裁：五言排律

烽火临瓜步，銮舆去石头。蕃文来督府，降表送苏州。杀戮神人哭，腥污郡邑愁。依山成斗寨，保水得环洲。国士推司马，戎韬冠列侯。师从黄钺陈，计用白衣舟。曹沫提刀日，田单伏锸秋。春旗吴苑出，夜火越江浮。作气须先鼓，争雄必上游。军声天外落，地势掌中收。征虏投壶暇，东山赌墅优。莫轻言一战，上客有良谋。
上路光禄太平
作者：顾炎武
朝代：明
体裁：五言排律

弱冠追三古，中年赋二京。一门更丧乱，七尺尚峥嵘。江海存微息，山陵鉴本诚。落萁裁十亩，覆草只三楹。变故兴奴隶，奸豪出里闳。弥天成夏网，画地类秦坑。狱卒逢田甲，刑官属宁成。文深从锻鍊，事急费经营。节侠多燕赵，交亲即弟兄。周旋如一日，忼慨见平生。疾苦频存问，阽危得拄撑。不侵贞士诺，逾笃故人情。木向猿声老，江随虎迹清。更承身世画，不觉涕沾缨。
不其山
作者：顾炎武
朝代：明
体裁：七言绝句

荒山书院有人耕，不记山名与县名。为问黄巾满天下，可能容得郑康成。
不去·其一
作者：顾炎武
朝代：明
体裁：七言绝句

不去围城拥短辕，栖栖犹自向平原。此心未忍轻三晋，愿见辛垣尽一言。
不去·其三
作者：顾炎武
朝代：明
体裁：七言绝句

欲投海岛问田横，却恨三齐路不平。记作安平门下客，当时曾见火牛兵。
不去·其二
作者：顾炎武
朝代：明
体裁：七言绝句

落日江津送伍员，秋风垄上别徐君。偶来圯下逢黄石，便到山中卧白云。
与江南诸子别
作者：顾炎武
朝代：明
体裁：七言律诗

绝塞飘零苦著书，朅来行李问何如。云生岱北天多雨，水决淮壖地上鱼。浊酒不忘千载上，荒鸡犹唱二更馀。诸公莫效王尼叹，随处容身足草庐。
与江南诸子别
作者：顾炎武
朝代：明

绝色飘零苦著书，朅来行李问何如。云生岱北天多雨，水决淮壖地上鱼。浊酒不忘千载上，荒鸡犹唱二更余。诸公莫效王尼叹，随处容身足草庐。
与胡处士庭访北齐碑
作者：顾炎武
朝代：明
体裁：古风

春霾乱青山，卉木苞未吐。绕郭号荒鸡，中田散野鼠。策杖向郊坰，幽人在岩户。未达隐者心，聊进苍生语。一自永嘉来，神州久无主。十姓迭兴亡，高光竟何许。栖栖世事迫，草草朋侪聚。相与读残碑，含愁吊今古。
东武二年八月上出狩未知所之其先霁阳即位于肇庆改元梗锡时太子太师吏部尚书武英殿大学士臣路振微在厦元造东武四先大统锡用文光閤印颁行之九年正月臣蒋山佣从振微子中书舍人路泽溥见此有作
作者：顾炎武
朝代：明
体裁：古风

夏后昔中微，国绝四十载。但有少康生，即是天心在。历数归君王，百揆领冢宰。路公识古今，危难心不怠。属车乍蒙尘，七闽尽戎垒。粤西已踰年，其岁直丁亥。侵寻各自拥，迫蹙限厓海。厦门绝岛中，大泽一空礨。新历尚未颁，国疑更谁待。遂命畴人流，三辰候光彩。印用文渊阁，丹泥胜珠琲。龙驭杳安之，台星陨衡鼐。犹看正朔存，未信江山改。在昔顺水军，光武战几殆。子颜独奋然，终竟齐元凯。叔世乏纯臣，公卿杂鄙猥。持此一册书，千秋戒僚采。
为丁贡士亡考衢州君生日作
作者：顾炎武
朝代：明
体裁：七言律诗

伤今已抱终天恨，追往犹为爱日欢。忾若户前闻叹息，俨如堂上坐衣冠。驯乌止树生多子，慈竹缘池长百竿。欲向旧京传孝友，当时谁得似丁兰。
久留燕子矶院中有感而作
作者：顾炎武
朝代：明
体裁：五言律诗

寄食清江院，从秋又涉冬。水侵慈姥竹，风落孝陵松。野宿从晨钓，山居傍夕烽。相逢徐孺子，多谢郭林宗。
义士行
作者：顾炎武
朝代：明
体裁：古风

饮此一杯酒，浩然思古人。自来三晋多义士，程婴公孙杵臼无其伦。下宫之难何仓卒，宾客衣冠非旧日。裤中孤儿未可知，十五年后当何时。有如不幸先朝露，此恨悠悠谁与诉。一心立赵事竟成，存亡死生非所顾。呜呼赵朔之客真奇特，人主之尊或不能得。独有人兮，长叹空山侧。
义士行
作者：顾炎武
朝代：明

饮此一杯酒，浩然思古人。自来三晋多义士，程婴公孙杵臼无其伦。下宫之难何仓卒，宾客衣冠非旧日。裤中孤儿未可知，十五年后当何时。有如不幸先朝露，此恨悠悠谁与诉。一心立赵事竟成，存亡死生非所顾。呜呼赵朔之客真奇特，人主之尊或不能得，独有人兮长叹空山侧。
书女娲庙
作者：顾炎武
朝代：明
体裁：古风

吁嗟乎，三代以后天倾西北不复补，但见悲风淅淅吹终古。日月星辰若缀旒，赤黄青白交旁午。北极偏高南极低，四时错迕乖寒暑。城沦洪水海成田，六鳌簸荡中流柱。羲和益稷不任事，画州造历迷尧禹。弯弓不射九日落，苍苍列象生毛羽。仁人志士久郁邑，精卫空费西山土。排天门，荡地户，见天皇，与天姥。五色之石空斑懒，道旁委弃无人取。长人十二来临洮，符姚刘石相雄豪。天竺之书入中国，三千弟子多其曹。凉州龟兹奏宫庙，汉魏雅乐随波涛。花门吐蕃日侵轶，天子数出长安逃。人似鱼虾随水落，世以东南为大壑。一半乾坤长草莱，山南代北虚城郭。百年旧迹邈艰记，遗宫别寝屯狐貉。至今赵城之东八里有冢尚崔嵬，不见娲皇来制作。里人言是古高媒，万世昏姻自此开。华渚虹藏河马去，三皇五帝愁胚胎。奇功异事不可问，汾边山下馀芦灰。惟天生民，无主乃乱。必有圣人，以续周汉。如冬复如春，日月如更旦。剥复相乘除，包牺肇爻彖。不见风陵之堆高突兀，没入河中寻复出，天回地转无多日。
乾陵
作者：顾炎武
朝代：明
体裁：五言排律

代运当中绝，房帏召女戎。诛锄宗子尽，罗织庶僚空。典祏迁新主，司筵扫故宫。贞符疑改卜，大礼竟升中。复子仍明两，登遐获令终。弥缝由密勿，回干赖元功。祔庙尊亲并，因山宅兆同。至今寻史传，犹想狄梁公。
二月十日有事于先皇帝攒宫
作者：顾炎武
朝代：明
体裁：古风

青阳回轩邱，白日丽苍野。封如禹穴平，木类湘山赭。不忍寝园荒，复来奠樽斝。彷佛见威神，云旗导风马。当年国步蹙，实叹谋臣寡。空劳宵旰心，拜戎常不暇。贼马与边烽，相将溃中夏。颓阳不东升，节士长喑哑。及今擐甲兵，无复图宗社。飞章奏天庭，謇謇焉能舍。华阴有王生，伏哭神床下。亮矣忠恳情，咨嗟传宦者。遗臣日以希，有愿同谁写。
云台观寻希夷先生遗迹
作者：顾炎武
朝代：明
体裁：五言律诗

旧是唐朝士，身更五代馀。每怀淳古意，聊卜华山居。月落岩阿寂，云来洞口虚。果哉非荷蒉，独识太平初。
五十初度时在昌平
作者：顾炎武
朝代：明
体裁：七言律诗

居然濩落念无成，隙驷流萍度此生。远路不须愁日暮，老年终自望河清。常随黄鹄翔山影，惯听青骢别塞声。举目陵京犹旧国，可能钟鼎一扬名。
五台山
作者：顾炎武
朝代：明
体裁：七言绝句

东临真定北云中，盘薄幽并一气通。欲得宝符山上是，不须参礼化人宫。
五岳
作者：顾炎武
朝代：明
体裁：五言绝句

五岳何时遍，行游二十春。谁知禽子夏，昔是去官人。
井中心史歌
作者：顾炎武
朝代：明
体裁：古风

有宋遗臣郑思肖，痛哭元人移九庙。独力难将汉鼎扶，孤忠欲向湘累吊。著书一卷称心史，万古此心心此理。千寻幽井置铁函，百拜丹心今未死。厄运应知无百年，得逢圣祖再开天。黄河已清人不待，沈沈水府留光彩。忽见奇书出世间，又惊胡骑满江山。天知世道将反覆，故出此书示臣鹄。三十馀年再见之，同心同调复同时。陆公已向厓门死，信国捐躯赴燕市。昔日吟诗吊古人，幽篁落木愁山鬼。呜呼蒲黄之辈何其多，所南见此当如何。
井陉
作者：顾炎武
朝代：明
体裁：五言排律

水折通燕海，山盘上赵陉。权谋存史册，险绝著图经。瞰下如临井，凭高似建瓴。壑冰当路白，窑火出林青。颇忆三分国，曾观九地形。秦师踰上党，齐卒戍荧庭。独此艰方轨，于今尚固扃。连恒开晋索，指昴逼虞星。乞水投孤戍，炊藜舍短亭。却愁时不会，天地一流萍。
亡友潘节士之弟耒远来受学兼有投诗答之
作者：顾炎武
朝代：明

生平不拟托诸侯，吾道仍须历九州。落落关河蓬转后，萧萧行李雁飞秋。为秦百姓皆黔首，待汉儒林已白头。何意故人来负笈，艰难千里愧从游。十年离别未言还，楚水枫林极望间。野雀暮归吴季庙，寒涛秋拥伍胥山。人琴已逝增哀涕，笠屩相看失壮颜。独有士龙年最少，一朝词笔动江关。
亡友潘节士之弟耒远来受学兼有投诗答之·其一
作者：顾炎武
朝代：明
体裁：七言律诗

生平不拟托诸侯，吾道仍须历九州。落落关河蓬转后，萧萧行李雁飞秋。为秦百姓皆黔首，待汉儒林已白头。何意故人来负笈，艰难千里愧从游。
亡友潘节士之弟耒远来受学兼有投诗答之·其二
作者：顾炎武
朝代：明
体裁：七言律诗

十年离别未言还，楚水枫林极望间。野雀暮归吴季庙，寒涛秋拥伍胥山。人琴已逝增哀涕，笠屩相看失壮颜。独有士龙年最少，一朝词笔动江关。
京口·其一
作者：顾炎武
朝代：明
体裁：七言律诗

异时京口国东门，地接留都左辅尊。囊括苏松储陆海，襟提闽浙壮屏藩。漕穿水道秦隋迹，垒压江干晋宋屯。一上金山览形胜，南方亦是小中原。
京口·其二
作者：顾炎武
朝代：明
体裁：七言律诗

东吴北翟战争还，天府神州百二关。末代弃江因靖卤，当年开土是中山。云浮鹳鹤春空远，水拥蛟龙夜月閒。相对新亭无限泪，几时重得破愁颜。
京口即事·其一
作者：顾炎武
朝代：明
体裁：五言律诗

白羽出扬州，黄旗下石头。六双归雁落，千里射蛟浮。河上三军合，神京一战收。祖生多意气，击楫正中流。
京口即事·其二
作者：顾炎武
朝代：明
体裁：五言律诗

大将临江日，匈奴出塞时。两河通诏旨，三辅急王师。转战收铜马，还兵饮月支。从军无限乐，早赋仲宣诗。
京师作
作者：顾炎武
朝代：明
体裁：古风

呜呼古燕京，金元递开创。初兴靖难师，遂驻时巡仗。制掩汉唐闳，德俪商周王。巍峨大明门，如翚峙南向。其阳肇圜丘，列圣凝灵贶。其内廓乾清，至尊俨旒纩。缭以皇城垣，靓深拟天上。其旁列两街，省寺郁相望。经营本睿裁，斲削命般匠。鼎从郏鄏卜，宅是成周相。穹然对两京，自古无与抗。酆宫逊显敞，未央失宏壮。西来太行条，连天瞩崖嶂。东尽巫闾支，界海看滉瀁。居中守在支，临秋国为防。人物并浩穰，风流馀慨忼。百货集广馗，九金归府藏。通州船万艘，便门车千两。绵延祀四六，三灵哀板荡。紫塞吟悲笳，黄图布毡帐。狱囚圻父臣，郊死凶门将。悲号煤山缢，泣血思陵葬。中华竟崩沦，燔瘗久虚旷。宗子洎群臣，鸢岑与黔涨。丁年抱国耻，未获居一障。垂老入都门，有愿无繇偿。足穿贫士履，首戴狂生盎。愁同箕子过，悴比湘累放。纵横数遗事，太息观今向。农�苦诛求，甲卒疲转饟。且调入沅兵，更造浮海舫。索盗穷琅当，追亡敝筑杖。太阴掩心中，两日相摩荡。火运有转移，虞天乱无象。白水燄未然，绿林烟已炀。空怀赤伏书，虚想云台仗。不睹二祖兴，茕茕念安傍。复思塞上游，汗漫诚何当。河西访窦融，上谷寻耿况。聊为旧京辞，投毫一吁怅。
京师作
作者：顾炎武
朝代：明
体裁：古风

呜呼古燕京，金元递开创。初兴靖难师，遂驻时巡仗。制掩汉唐闳，德俪商周王。巍峨大明门，如翚峙南向。其阳肇圜丘，列圣凝灵贶。其内廓乾清，至尊俨旒纩。缭以皇城垣，靓深拟天上。其旁列两街，省寺郁相望。经营本睿裁，斲削命般匠。鼎从郏鄏卜，宅是成周相。穹然对两京，自古无与抗。酆宫逊显敞，未央失宏壮。西来太行条，连天瞩崖嶂。东尽巫闾支，界海看滉瀁。居中守在支，临秋国为防。人物并浩穰，风流馀慨忼。百货集广馗，九金归府藏。通州船万艘，便门车千两。绵延祀四六，三灵哀板荡。紫塞吟悲笳，黄图布毡帐。狱囚圻父臣，郊死凶门将。悲号煤山缢，泣血思陵葬。中华竟崩沦，燔瘗久虚旷。宗子洎群臣，鸢岑与黔涨。丁年抱国耻，未获居一障。垂老入都门，有愿无繇偿。足穿贫士履，首戴狂生盎。愁同箕子过，悴比湘累放。纵横数遗事，太息观今向。农𤱕苦诛求，甲卒疲转饟。且调入沅兵，更造浮海舫。索盗穷琅当，追亡敝筑杖。太阴掩心中，两日相摩荡。火运有转移，虞天乱无象。白水燄未然，绿林烟已炀。空怀赤伏书，虚想云台仗。不睹二祖兴，茕茕念安傍。复思塞上游，汗漫诚何当。河西访窦融，上谷寻耿况。聊为旧京辞，投毫一吁怅。
介休
作者：顾炎武
朝代：明
体裁：五言律诗

淡霓生岩际，奔泉下石间。龙蛇方起陆，雀鼠尚争山。雨静前村市，秋凋故国颜。介君祠庙在，风义夐难攀。
传闻·其一
作者：顾炎武
朝代：明
体裁：五言律诗

传闻西极马，新已下湘东。五岭遮天雾，三苗落木风。间关行幸日，瘴疠百蛮中。不有三王礼，谁收一战功。
传闻·其二
作者：顾炎武
朝代：明
体裁：五言律诗

廿载吴桥贼，于今伏斧砧。国威方一震，兵势已遥临。张楚三军令，尊周四海心。书生筹往略，不觉泪痕深。
侨居神烈山下
作者：顾炎武
朝代：明
体裁：七言律诗

典得山南半亩居，偶因行药到郊墟。依稀玉座浮云里，落莫金茎淡日初。塔葬属支城外土，营屯塞马�中庐。犹馀伯玉当年事，每过陵宫一下车。
侨居神烈山下
作者：顾炎武
朝代：明
体裁：七言律诗

典得山南半亩居，偶因行药到郊墟。依稀玉座浮云里，落莫金茎淡日初。塔葬属支城外土，营屯塞马𣪫中庐。犹馀伯玉当年事，每过陵宫一下车。
偶来
作者：顾炎武
朝代：明
体裁：七言律诗

偶来湖上已三秋，便可栖迟老一邱。赤米白盐犹自足，青山绿野故无求。柴车向夕逢元亮，款段乘春遇少游。鸟兽同群终不忍，辙环非是为身谋。
元日
作者：顾炎武
朝代：明
体裁：古风

一身不自若，竟尔堕虞尘。旦起肃衣冠，如见天颜亲。天颜不可见，臣意无由申。伏念五年来，王涂正崩沦。东支扰天纪，反以晦为元。我今一正之，乃见天王春。正朔虽未同，变支有一人。岁尽积阴闭，玄云结重垠。是日始开朗，日出如车轮。天造不假支，支行乱三辰。人时不受支，支德违兆民。留此三始朝，归我中历君。愿言御六师，一埽开青旻。南郊答天意，九庙恭明禋。大雅歌文王，旧邦命维新。小臣亦何思，思我皇祖仁。卜年尚未逾，眷言待曾孙。
元日
作者：顾炎武
朝代：明
体裁：古风

晨兴自江上，踰岭走钟山。肃然至殿门，双扉护重关。初日照宫阙，隐映城郭间。空山寂无人，独来拜榛菅。流转虽不居，咫尺犹天颜。喜会牧马收，冈峦乍清閒。岁序一更新，阳风动人寰。伫期龙虎气，得与春光还。复想在宥初，苍生愿重攀。
元日
作者：顾炎武
朝代：明
体裁：古风

雰雪晦支辰，丽日开华始。穷阴毕馀节，复旦临初纪。行宫刊木间，华路山林里。云气谁得窥，真龙自今起。天王未还京，流离况臣子。奔走六七年，率野歌虎兕。行行适吴会，三径荒不理。鹏翼候扶摇，鲲鬐望春水。颓龄尚未衰，长策无中止。
元旦陵下作·其一
作者：顾炎武
朝代：明
体裁：五言律诗

十载逢元日，朝陵有一臣。山川通御气，节物到王春。阙下樵苏尽，江东战伐新。相看园殿切，鹄立几萦神。
元旦陵下作·其二
作者：顾炎武
朝代：明
体裁：五言律诗

是日称三始，何时见国初。风云终日有，兵火十年馀。甲子轩庭历，春秋孔壁书。幸来京兆里，得近帝王居。
兄子洪善北来言及近年吴中有开淞江之役书此示之
作者：顾炎武
朝代：明
体裁：古风

淞江东流水波缓，王莽之际尤枯旱。平野云深二陆山，荒陂草没吴王馆。五十年来羹芋魁，顿令泽国生蒿莱。岂无循吏西门豹，停车下视终徘徊。少时来往江东岸，人代更移年纪换。即今海水变桑田，况于尔等皆童丱。乍看畚锸共欢呼，便向污邪祝一壶。岂知太平之世饴甘荼，川流不盈泽得潴。风雨时顺通祈雩，春祭三江，秋祭五湖。衣冠济济郊坛趋，岁输百万供神都。江头担酒肴，江上吹笙竽，吏无敲扑民无逋。嗟余已老何时见，久客中原望乡县。那闻父老复愁兵，秦关楚塞方酣战。忽忆秋风千里莼，淞江亭畔坐垂纶。还归被褐出负薪，相逢绝少平生亲，怪此伧夫是何人。
先妣忌日
作者：顾炎武
朝代：明
体裁：七言律诗

风木凋零已过时，一经犹得备人师。闻丝欲下刘鬷泣，执卷方知孟母慈。秋雨秀连中野蔚，夕阳光起北园葵。无穷明发千年慨，岂独杯棬忌日思。
八尺
作者：顾炎武
朝代：明
体裁：七言律诗

八尺孤帆一叶舟，相将风水到今秋。曾来白帝寻先主，复走江东问仲谋。海上鱼龙应有恨，山中草木自生愁。凭君莫话兴亡事，旧日长年巳白头。
六经之所传训诂为之祖仲尼贵多闻汉人犹近古礼器与声容习之疑可睹大哉郑康成探赜靡不举六艺既该通百家亦兼取至今三礼存其学非小补后代尚清谈土苴斥邹鲁哆口论性道扪籥同矇瞽
作者：顾炎武
朝代：明
体裁：古风

五国并时亡，世道当一变。扫地而更新，三王功可见。鼓琴歌有虞，钓者知其善。区区山泽间，道足开南面。天步未回旋，九州待龙战。空有济世心，生不逢尧禅。何必会风云，弟子皆英彦。俗史不知人，寥落儒林传。
六言
作者：顾炎武
朝代：明
体裁：六言诗

出郭初投饭店，入城复到茶庵。秦客王稽至此，待我三亭之南。相逢问我名姓，资中故王大夫。此时不用便了，只须自出提酤。
关中杂诗
作者：顾炎武
朝代：明

文史生涯拙，关河岁月劳。幽情便水竹，逸韵老蓬蒿。独雁飞常迅，寒鸡宿愈高。一窥西华顶，天下小秋毫。皇汉山樊久，兴唐洞壑余。空嗟衣剑灭，但识水烟疏。寥落《三都赋》，栖迟万卷书。西京多健作，傥有似相如。谷口耕畬少，金门待诏多。时情尊笔札，吾道失弦歌。夜月辞鸡树，秋风下雀罗。尚留园绮迹，终古重山阿。徂谢良朋尽，彫伤节士空。延陵虚宝剑，中散绝丝桐。名誉荪兰并，文章日月同。今宵开敝箧，犹是旧华风。缅忆梁鸿隐，孤高阅岁华。门西吴会郭，桥下伯通家。异地情相似，前期道每赊。请从关尹住，不必向流沙。
关中杂诗·其一
作者：顾炎武
朝代：明
体裁：五言律诗

文史生涯拙，关河岁月劳。幽情便水竹，逸韵老蓬蒿。独雁飞常迅，寒鸡宿愈高。一窥西华顶，天下小秋毫。
关中杂诗·其三
作者：顾炎武
朝代：明

谷口耕畬少，金门待诏多。时情尊笔札，吾道失弦歌。夜月辞鸡树，秋风下雀罗。尚留园绮迹，终古重山阿。
关中杂诗·其三
作者：顾炎武
朝代：明
体裁：五言律诗

谷口耕畬少，金门待诏多。时清尊笔札，吾道失弦歌。夜月辞鸡树，秋风下雀罗。尚留园绮迹，终古重山阿。
关中杂诗·其二
作者：顾炎武
朝代：明

皇汉山樊久，兴唐洞壑余。空嗟衣剑灭，但识水烟疏。寥落《三都赋》，栖迟万卷书。西京多健作，傥有似相如。
关中杂诗·其二
作者：顾炎武
朝代：明
体裁：五言律诗

皇汉山樊久，兴唐洞壑馀。空嗟衣剑灭，但识水烟疏。寥落《三都赋》，栖迟万卷书。西京多健作，傥有似相如。
关中杂诗·其五
作者：顾炎武
朝代：明
体裁：五言律诗

缅忆梁鸿隐，孤高阅岁华。门西吴会郭，桥下伯通家。异地情相似，前期道每赊。请从关尹住，不必向流沙。
关中杂诗·其四
作者：顾炎武
朝代：明

徂谢良朋尽，彫伤节士空。延陵虚宝剑，中散绝丝桐。名誉荪兰并，文章日月同。今宵开敝箧，犹是旧华风。
关中杂诗·其四
作者：顾炎武
朝代：明
体裁：五言律诗

徂谢良朋尽，雕伤节士空。延陵虚宝剑，中散绝丝桐。名誉荪兰并，文章日月同。今宵开敝箧，犹是旧华风。
再谒天寿山陵
作者：顾炎武
朝代：明
体裁：古风

诸陵何崔嵬，不改苍然色。下蟠厚地深，上峻青天极。佳气郁葱䓤，灵长讵可测。云何宫阙旁，坐见獯东偪。空劳牲醴陈，微寘神岂食。仁言人所欣，盗言人所惑。小修此陵园，大屑我社稷。朅来复仲春，再拜剪荆棘。臣子分则同，骏奔乃其职。区区犬马心，愧乏匡扶力。
再谒孝陵
作者：顾炎武
朝代：明
体裁：五言排律

再陟神坰下，还经禁岭隈。精灵终浩荡，王气自崔嵬。突兀明楼峙，呀庨御�开。彤云浮苑起，碧巘到宫回。鼎叶周家卜，符占汉代灾。苍松长化石，黑土乍成灰。城阙春生草，江山夜起雷。兴王龙虎地，命世鄂申才。瞻拜魂犹惕，低佪思转哀。上陵馀旧曲，何日许追陪。
再谒孝陵
作者：顾炎武
朝代：明
体裁：五言排律

再陟神坰下，还经禁岭隈。精灵终浩荡，王气自崔嵬。突兀明楼峙，呀庨御𣪫开。彤云浮苑起，碧巘到宫回。鼎叶周家卜，符占汉代灾。苍松长化石，黑土乍成灰。城阙春生草，江山夜起雷。兴王龙虎地，命世鄂申才。瞻拜魂犹惕，低佪思转哀。上陵馀旧曲，何日许追陪。
冬至寓汾州之阳城里中尉敏滹家祭毕而饮有作·其一
作者：顾炎武
朝代：明
体裁：五言律诗

岁时常祭祀，朝夕自饔飧。尚是先人祚，谁非故国恩。枯畦残宿雪，冻树出初噋。奠醊求何所，邻家借小园。
冬至寓汾州之阳城里中尉敏滹家祭毕而饮有作·其一
作者：顾炎武
朝代：明

岁时常祭祀，朝夕自饔飧。尚是先人祚，谁非故国恩。枯畦残宿雪，冻树出初皦。奠醊求何所，邻家借小园。
冬至寓汾州之阳城里中尉敏滹家祭毕而饮有作·其三
作者：顾炎武
朝代：明

王孙犹自给，一顷豆萁田。今日还相饭，千秋共尔怜。青门余地窄，白社旧交偏。传与儿曹记，无忘汉腊年。
冬至寓汾州之阳城里中尉敏滹家祭毕而饮有作·其三
作者：顾炎武
朝代：明
体裁：五言律诗

王孙犹自给，一顷豆萁田。今日还相饭，千秋共尔怜。青门馀地窄，白社旧交偏。传与儿曹记，无忘汉腊年。
冬至寓汾州之阳城里中尉敏滹家祭毕而饮有作·其二
作者：顾炎武
朝代：明
体裁：五言律诗

流离踰二纪，怆恍历三都。堕甑煤还拾，承槽酒旋沽。荒庭依老桧，空谷遗生刍。白发偕宗叟，相看道不孤。
冬至寓汾州之阳城里中尉敏滹家祭毕而饮有作·其二
作者：顾炎武
朝代：明

流离逾二纪，怆恍历三都。堕甑煤还拾，承槽酒旋沽。荒庭依老桧，空谷遗生刍。白发偕宗叟，相看道不孤。
冬至寓汾州之阳城里中尉敏滹家祭毕而饮有作·其二
作者：顾炎武
朝代：明

流离逾二纪，怆恍历三都。堕甑煤还拾，承槽酒旋沽。荒庭依老桧，空谷遗生刍。白发偕宗叟，相看道不孤。王孙犹自给，一顷豆萁田。今日还相饭，千秋共尔怜。青门余地窄，白社旧交偏。传与儿曹记，无忘汉腊年。
出雁门关屈赵二生相送至此有赋·其一
作者：顾炎武
朝代：明
体裁：五言律诗

一雁孤飞日，关河万里秋。云横秦塞白，水入代都流。烽火传西极，琴樽聚北州。登高欣有赋，今见屈千牛。
出雁门关屈赵二生相送至此有赋·其二
作者：顾炎武
朝代：明
体裁：五言律诗

赵国佳公子，翩翩又一时。满壶桑落酒，临别重相思。路绝花骢汗，情深越鸟枝。贤兄烦锁钥，边塞寄安危。
刈禾长白山下
作者：顾炎武
朝代：明
体裁：五言律诗

载耒来东国，年年一往还。禾垂墟照晚，果落野禽閒。食力终全节，依人尚厚颜。黄巾城下路，独有郑公山。
刈禾长白山下
作者：顾炎武
朝代：明

载耒来东国，年年一往还。禾垂墟照晚，果落野禽闲。食力终全节，依人尚厚颜。黄巾城下路，独有郑公山。
刘谏议祠
作者：顾炎武
朝代：明

皂囊有史漫传名，白日黄泉气未平。自古国亡缘宦者，可怜身没尚书生。荒阡草长妖狐出，旧驿风寒劣马行。一自德陵升驭后，山河祠庙总沦倾。
刘谏议祠
作者：顾炎武
朝代：明
体裁：七言律诗

皂囊青史漫传名，白日黄泉气未平。自古国亡缘宦者，可怜身没尚书生。荒阡草长妖狐出，旧驿风寒劣马行。一自德陵升驭后，山河祠庙总沦倾。
劳山歌
作者：顾炎武
朝代：明
体裁：古风

劳山拔地九千丈，崔嵬势压齐之东。下视大海出日月，上接元气包鸿濛。幽岩秘洞难具状，烟雾合沓来千峰。华楼独收众山景，一一环立生姿容。上有巨峰景崱屴，数载榛莽无人踪。重厓复岭行未极，涧壑窈窕来相通。天高日入不闻语，悄然众籁如秋冬。奇花名药绝凡境，世人不识疑天工。云是老子曾过此，后有济北黄石公。至今号作神人宅，凭高结构留仙宫。吾闻东岳泰山为最大，虞帝柴望秦皇封。其东直走千馀里，山形不绝连虚空。自此一山奠海右，截然世界称域中。以外岛屿不可计，纷纭出没多鱼龙。八神祠宇在其内，往往棋置生金铜。古言齐国之富临淄次即墨，何以满目皆蒿蓬。捕鱼山之旁，伐木山之中。犹见山樵与村童，春日会鼓声逢逢。此山之高过岱宗，或者其让云雨功。宣气生物理则同，旁薄万古无终穷。何时结屋依长松，啸歌山椒一老翁。
劳山歌
作者：顾炎武
朝代：明

劳山拔地九千丈，崔嵬势压齐之东。下视大海出日月，上接元气包鸿濛。幽岩秘洞难具状，烟雾合沓来千峰。华楼独收众山景，一一环立生姿容。上有巨峰最崱力，数载榛莽无人踪。重厓复岭行未极，涧壑窈窕来相通。天高日入不闻语，悄然众籁如秋冬。奇花名药绝凡境，世人不识疑天工。云是老子曾过此，后有济北黄石公。至今号作神人宅，凭高结构留仙宫。吾闻东岳泰山为最大，虞帝柴望秦皇封。其东直走千余里，山形不绝连虚空。自此一山奠海右，截然世界称域中。以外岛屿不可计，纷纭出没多鱼龙。八神祠宇在其内，往往棋置生金铜。古言齐国之富临淄次即墨，何以满目皆蒿蓬。捕鱼山之旁，伐木山之中。犹见山樵与村童，春日会鼓声逢逢。此山之高过岱宗，或者其让云雨功。宣气生物理则同，旁薄万古无终穷。何时结屋依长松，啸歌山椒一老翁。
北岳庙
作者：顾炎武
朝代：明
体裁：古风

曲阳古名邦，今日称下县。岳祠在其中，巍峨奉神殿。体制匹岱宗，经营自雍汴。鹤驾下层霄，宸香閟深院。睒眻鬼目狞，盘蹙松根转。白石睇穹文，丹楹仰流绚。肇典在有虞，望秩群神遍。时巡岁即暮，归格牲斯荐。自此沿百王，彬彬著纪传。恒山跨北极，自古无封禅。赖以镇华戎，帝王得南面。河朔多彊梁，燕云屡征战。赫赫我阳庚，区分入邦甸。告祈无阙事，降福蒙深眷。周封乔岳柔，禹别高山奠。疆吏少干城，神州恣奔践。祠同宋社亡，祭卜伊川变。再拜出庙门，呜呼泪如霰。
十九年元旦
作者：顾炎武
朝代：明
体裁：七言律诗

平明遥指五云看，十九年来一寸丹。合见文公还晋国，应随苏武入长安。驱除欲淬新硎剑，拜舞思弹旧赐冠。更忆尧封千万里，普天今日望王官。
十二月十九日奉先妣藁葬
作者：顾炎武
朝代：明
体裁：古风

娄县百里内，胡兵过如织。土人每夜行，冬深月初黑。扶柩巳南来，幸至先人域。合葬亦其时，仓卒未可得。停车就道右，予也闻日食。魂魄依祖考，即此幽宫侧。三年卜天道，墓槚茂以直。黾勉臣子心，有怀亦焉极。悲风下高原，父老为哀恻。其旁可万家，此意无人识。
十庙
作者：顾炎武
朝代：明
体裁：古风

我来鸡笼下，十庙何苍凉。周垣半倾覆，栋宇皆颓荒。树木已无有，寂寞馀山冈。功臣及卞刘，并作瓦砾场。卫国有遗主，尚寓五显堂。武惠仅一间，庙貌犹未亡。蒋庙颇完具，欹侧惟两廊。帝王殿已撤，主在门中央。或闻道路言，欲改祀三皇。真武并祠山，香火仍相当。其南特焕然，汉末武安王。云是督府修，中绝以堵墙。陪京板荡馀，百司已更张。神人悉异名，不改都城隍。朔望及雩祈，顿首诚恐惶。神奉太祖敕，得治诸东羌。留此金字题，昭示同三光。上天厌支德，神祗顾馨香。上追洪武中，遣祀明纶将。二百七十年，吉蠲存太常。三灵俄乏主，一代沦彝章。圜丘尚无依，百神焉得康。骑士处高庙，陵阙来牛羊。何时洗妖氛，逐去诸不祥。无文秩新邑，人鬼咸迪尝。复见十庙中，冠佩齐趋跄。此诗神听之，终古其母忘。
十月二十日奉先妣葬于先曾祖兵部侍郎公墓之左
作者：顾炎武
朝代：明
体裁：古风

王季之墓见水齧，宣尼封防遭甚雨。我今何幸独不然，或者苍天照愁苦。昔我先臣葬于此，神宗皇帝赐之墓一区。六十年间事反覆，到今陵谷青模糊。止存松楸八百树，夜夜宿鸟还相呼。行人指点侍郎冢，戍卒不敢来樵苏。乃知天朝恩宠大，易世犹与凡人殊。天道回旋改寒燠，公侯子孙久必复。岁月日时共五行，前冈后舍分昭穆。皇天下监臣子心，环三百里无相侵。先皇弓剑桥山岑，山多虎豹江水深，欲去复止长哀吟。
千官·其一
作者：顾炎武
朝代：明
体裁：七言绝句

武帝求仙一上天，茂陵遗事只虚传。千官白服皆臣子，孰似苏生北海边。
千官·其二
作者：顾炎武
朝代：明
体裁：七言绝句

一旦传烽到法宫，罢朝辞庙亦匆匆。御衣即有丹书字，不是当年嵇侍中。
千里
作者：顾炎武
朝代：明
体裁：五言律诗

千里吴封大，三州震泽通。戈矛连海外，文檄动江东。王子新开邸，将军旧总戎。登坛多忼慨，谁复似臧洪。
华下有怀顾推官
作者：顾炎武
朝代：明
体裁：古风

秋风动乔岳，黄叶辞中林。策杖且行游，息此空亭阴。伊昔吾宗英，赋诗一登临。尔来阅三纪，斯人成古今。邈矣越石啸，悲哉嵇生琴。钟吕久不鸣，乾坤尽聋喑。为我呼蓐收，虎爪持霜金。起我九原豪，狝彼田中禽。下见采薇子，旧盟犹可寻。神理傥不暌，久要终此心。
华山
作者：顾炎武
朝代：明
体裁：五言排律

四序乘金气，三峰压大河。巨灵雄赑屃，白帝俨巍峨。地劣窥天井，云深拜斗阿。夕岚开翠巘，初月上青柯。欲摘星辰堕，还虞虎豹诃。正冠朝殿阖，持杖叱羲和。势扼双崤壮，功从驷伐多。未归桃塞马，终负鲁阳戈。山鬼知秦帝，蛮王属赵佗。出关收楚魏，浮水下江沱。老尚思三辅，愁仍续《九歌》。唯应王景略，岁晚一来过。
华阴古迹二首 其一 平舒道
作者：顾炎武
朝代：明
体裁：五言绝句

何处平舒道，西风卷夕云。空留一片璧，为遗滈池君。
华阴古迹二首 其二 回溪
作者：顾炎武
朝代：明
体裁：五言绝句

回溪非故隘，九虎失西东。惟有黄金匮，依然又省中。
卓太傅祠
作者：顾炎武
朝代：明
体裁：五言律诗

拱木环遗寝，空山走部民。循良思旧德，执节表淳臣。几杖中兴礼，丹青御座亲。至今传俎豆，长接大騩春。
又詶傅处士次韵·其二
作者：顾炎武
朝代：明
体裁：七言律诗

愁听关塞遍吹笳，不见中原有战车。三户已亡熊绎国，一成犹启少康家。苍龙日暮还行雨，老树春深更著花。待得汉庭明诏近，五湖同觅钓鱼槎。
又酬傅处士次韵
作者：顾炎武
朝代：明

清切频吹越石笳，穷愁犹驾阮生车。时当汉腊遗臣祭，义激韩仇旧相家。陵阙生哀回夕照，河山垂泪发春花。相将便是天涯侣，不用虚乘犯斗槎。
又酬傅处士次韵（二首选—）
作者：顾炎武
朝代：明
体裁：七言律诗

清切频吹越石笳，穷愁犹驾阮生车。时当汉腊遗臣祭，义激韩雠旧相家。陵阙生哀回夕照，河山垂泪发春花。相将便是天涯侣，不用虚乘犯斗槎。
友人来坐中口占二绝·其一
作者：顾炎武
朝代：明
体裁：七言绝句

不材聊得保天年，便可长栖一壑边。寄语故人多自爱，但辞青紫即神仙。
友人来坐中口占二绝·其二
作者：顾炎武
朝代：明
体裁：七言绝句

昨过河东望首阳，空山烟霭尚苍苍。传闻高士燕中返，料理床头皂荚囊。
双雁
作者：顾炎武
朝代：明
体裁：古风

双雁东北飞，飞飞向城阙。声含海上飙，影带吴山月。有客从南来，遗我一书札。上写召旻诗，如彼泉池竭。下列周鼎文，食人象饕餮。书成重密缄，一字一泣血。传之与贵人，相视莫敢发。所计一身肥，岂望天下活。
古北口·其一
作者：顾炎武
朝代：明
体裁：七言绝句

汉家亭障接山南，光禄台空倚夕岚。戍卒耕田烽火寂，唯馀城下一茅庵。
古北口·其三
作者：顾炎武
朝代：明
体裁：七言绝句

白发黄冠老道流，自言家世小兴州。一从移向山南住，吹角孤城二百秋。
古北口·其二
作者：顾炎武
朝代：明
体裁：七言绝句

岁岁飞鸿出口回，年年采木下川来。川中鹿角都除却，便似函关日夜开。
古北口·其四
作者：顾炎武
朝代：明
体裁：七言绝句

雾灵山上杂花生，山下流泉入塞声。却恨不逢张少保，碛南犹筑受降城。
古隐士·其一
作者：顾炎武
朝代：明
体裁：古风

幼安遭汉季，一身客辽东。世乱多倾危，筑室深山中。自非学者流，名字罕得通。研心易六爻，不用希潜龙。根矩好清评，行止乃未同。
古隐士·其二
作者：顾炎武
朝代：明
体裁：古风

尝闻庞德公，自守甘穷饿。旦率妻子耕，不知州牧过。关中傕泛攻，河上表吕破。默默似无闻，但理芸锄课。独识诸葛君，一言定王佐。
同族兄存愉拜黄门公墓
作者：顾炎武
朝代：明
体裁：五言排律

古墓横山下，遗文郡志中。才名留史传，谱系出先公。岁月千年邈，郊坰百战空。立松标旧竁，偃石护幽宫。地自豪家夺，碑因贵客砻。贤兄能发愤，陈迹遂昭融。念昔遭离乱，于今事略同。登车悲出走，雪涕问临戎。述记名山业，提戈国士风。荒祠亡血食，汗简续孤忠。山势仍吴镇，溪流与越通。眷言怀往烈，感慨意无穷。
后土祠
作者：顾炎武
朝代：明
体裁：五言排律

灵格移鄈上，洪流圯故宫。事同沦泗鼎，时接堕天弓。古木千章尽，层楼百尺空。地维疑遂绝，皇鉴岂终穷。髣髴神光下，昭回治象通。雄才应有作，洒翰续秋风。
吴兴行赠归高士祚明
作者：顾炎武
朝代：明
体裁：古风

北风十二月，游子向吴兴。榜人问何之，不言但沾膺。三年干戈暗乡国，有兄不得归茔域。高堂有母儿一人，负米百里伤哉贫。此来海虞两月日，裁得白金可半镒。归来入门不暇餐，直走山下求兄棺。湖中雪满七十峰，江山对君凝愁容。冬尽月向晦，慈亲倚门待。果见兄骨归，心悲又以喜。如君节行真古人，一门内外唯孤身。出营甘旨入奉母，崎岖州里良苦辛。君向余太息，此事不足言。遥望天寿山，犹在浮云间。长叹未及往，尘沙没中原。神州已陆沉，菽水难为计。岂无季孙粟，义不当人惠。世无汉高帝，饿杀韩王孙。宁受少年侮，不感漂母恩。时人未识男儿面，如君安得长贫贱。读书万卷佐帝王，传檄一纸定四方。拜埽十八陵，还归奉高堂。穷冬积阴天地闭，知君唯有袁安雪。
和王山史寄来燕中对菊诗
作者：顾炎武
朝代：明
体裁：七言绝句

雪满河桥归辔迟，十行书札寄相思。楚臣终是餐英客，愁见燕台落叶时。
和陈芳绩诗·其一
作者：顾炎武
朝代：明
体裁：七言律诗

昔年盟誓告三辰，欲为生人植大伦。祭祢不从王氏腊，朝正犹用汉家春。阡原处处关心苦，几杖年年入梦亲。一上蒋山东极目，南湖烟水自清沦。
和陈芳绩诗·其三
作者：顾炎武
朝代：明
体裁：七言律诗

顺时诹日卜灵氛，宝炬名香手自焚。斟雉未能觞后帝，薨鱼聊可事山君。寻常伏腊人间共，旷代宗祧上界分。遂有精诚通要眇，俪如飞舄下青云。
和陈芳绩诗·其二
作者：顾炎武
朝代：明
体裁：七言律诗

濩落人寰七十年，年来三见海成田。生当虞夏神农后，梦在壶丘列子前。性定自能潜福地，机忘真已入寥天。因思千古同昏旦，几席羹墙尚宛然。
和陈芳绩诗·其五
作者：顾炎武
朝代：明
体裁：七言律诗

门前有客跨青牛，倒屣相迎入便留。不觉人间非甲子，已知天外是神洲。宣尼愿在终浮海，屈子文成合远游。笑指八仙皆上座，从君今日老糟丘。
和陈芳绩诗·其四
作者：顾炎武
朝代：明
体裁：七言律诗

九尺身长鬓正苍，儿孙森立已成行。才过冰泮烹鱼馔，未到秋深摘果尝。绕院竹光浮茗碗，透帘花气入书床。只应洁疾犹难化，莫学当时费长房。
咏史·其一
作者：顾炎武
朝代：明
体裁：古风

王良既策马，天弧亦直狼。中夜视北辰，九野何茫茫。秦政灭六国，自谓过帝皇。岂知渔阳卒，狐鸣丛祠旁。谁为刑名家，至今怨商鞅。
咏史·其二
作者：顾炎武
朝代：明
体裁：古风

商纣为黎蒐，遂启东夷叛。楚灵一会申，俄召乾溪患。甲兵岂不多，人人欲从乱。惟民国所依，疾乃盈其贯。皇矣监四方，得民天所赞。
哭归高士
作者：顾炎武
朝代：明
体裁：古风

弱冠始同游，文章相砥厉。中年共墨衰，出入三江汭。悲深宗社墟，勇画澄清计。不获骋良图，斯人竟云逝。峻节冠吾侪，危言惊世俗。常为扣角歌，不作穷途哭。生耽一壶酒，没无半间屋。惟存孤竹心，庶比黔娄躅。太仆经铿铿，三吴推学者。安贫称待诏，清风播林野。及君复多材，儒流嗣弓冶。已矣文献亡，萧条玉山下。郦生虽酒狂，亦能下齐军。发愤吐忠义，下笔驱风云。平生慕鲁连，一矢解世纷。碧鸡竟长鸣，悲哉君不闻。
哭李侍御灌溪先生模
作者：顾炎武
朝代：明
体裁：五言排律

故国悲遗老，南邦忆羽仪。巡方先帝日，射策德陵时。落照辞乌府，秋风散赤墀。行年逾八十，当世历兴衰。廉里居龚胜，绵山隐介推。清操侔白璧，直道叶朱丝。函杖天涯远，杓衡岁序移。无繇承问讯，秪益叹差池。水没延州宅，山颓伍相祠。传家唯疏草，累德有铭碑。洒涕瞻乡社，论心切旧知。空馀岁寒谊，不敢负交期。
哭杨主事
作者：顾炎武
朝代：明
体裁：古风

吴下多经儒，杨君实宗匠。方其对策时，已负人伦望。未得侍承明，西京俄沦丧。五马遂南来，汪黄位丞相。几同陈东狱，幸遇明主放。牧马饮江南，真龙起芒砀。首献大横占，并奏东胡状。是日天颜迥，喜气浮綵仗。御笔授二官，天墨春俱盎。鱼丽笠泽兵，乌合松陵将。灭迹遂躬耕，犹为义声唱。松江再蹉跌，搜伏穷千嶂。竟入南冠囚，一死神慨忼。往秋夜中论，指事并吁怅。我慕凌御史，仓卒当绝吭。齐蠋与楚龚，相期各风尚。君今果不食，天日情已谅。陨首芦墟村，喷血胥门浪。唯有大节存，亦足酬帝贶。洒涕见羊昙，停毫默悽怆。他日大鸟来，同会华阴葬。
哭陈太仆
作者：顾炎武
朝代：明
体裁：古风

陈君晁贾才，文采华王国。早读兵家流，千古在胸臆。初仕越州理，一矢下山贼。南渡侍省垣，上疏亦切直。告归松江上，歘见胡马逼。拜表至行朝，愿请三吴敕。诏使护诸将，加以太仆职。遂与章邯书，资其反正力。几事一不中，反覆天地黑。呜呼君盛年，海内半相识。魏齐亡命时，信陵有难色。事急始见求，栖身各荆棘。君来别浦南，我去荒山北。柴门日夜扃，有妇当机织。未知客何人，仓卒具粝食。一宿遂登舟，徘徊玉山侧。有翼不高飞，终为罻罗得。耻污东支刀，竟从彭咸则。尚愧虞卿心，负此一悽恻。复多季布柔，晦迹能自匿。酹酒作哀辞，悲来气哽塞。
哭顾推官
作者：顾炎武
朝代：明
体裁：古风

推官吾父行，世远亡谱系。及乎上郡还，始结同盟契。崎岖鞭弭间，周旋仅一岁。痛自京师沦，王纲亦陵替。人怀分土心，欲论纵横势。与君共三人，独奉南阳帝。谈笑东胡空，一扫天日翳。君才本恢宏，阔略人事细。一疏入人手，几堕猾胡睨。乃有汉将隙，因掉三寸说。主帅非其人，大事复不济。君来就茅屋，问我驾所税。幸有江上舟，请鼓铃下枻。别去近一旬，君行尚留滞。二子各英姿，文才比兰桂。身危更藏亡，并命一朝毙。巢卵理必连，事乃在眉眦。一身更前却，欲听华亭唳。我时亦出亡，闻此辄投袂。扁舟来劝君，行矣不再计。惊弦鸟不飞，困纲鱼难逝。旦日追吏来，君遂见囚系。槛车赴白门，忠孝辞色厉。竟作戎首论，卒践捐生誓。仓皇石头骨，未从九原瘗。父子兄弟间，五人死相继。呜呼三吴中，巍然一门第。尚有五岁孙，伏匿苍山际。门人莫将燮，行客挥哀涕。群情伫收京，恩恤延后世。归丧琅邪冢，诏策中牢祭。后死愧子源，徘徊哭江裔。他日修史书，犹能著凡例。
土门旅宿
作者：顾炎武
朝代：明
体裁：七言律诗

岁岁征骖讵有期，栖栖周道欲安之。尼公匪兕穷何病，尚父维鹰老未衰。市酒薄驱冬宿冷，山麰轻压晓行饥。从知宇宙今来阔，不似园林独卧时。
塞下曲·其一
作者：顾炎武
朝代：明
体裁：七言绝句

赵信城边雪化尘，纥干山下雀呼春。即今三月莺花满，长作江南梦里人。
塞下曲·其二
作者：顾炎武
朝代：明
体裁：七言绝句

一从都尉生降去，夜夜魂随塞雁芦。陛下宽仁多不杀，可能生入玉门无。
墓后结庐三楹作
作者：顾炎武
朝代：明
体裁：古风

伟元居城阳，简之在丹徒。古人庐墓有至意，独我未得心烦纡。东西南北亦人子，岂知天路还崎岖。奋矛跃马一到此，营地半亩先人隅。筑室三楹户南向，前对日月开规模。旧栽松树无触鹿，惟有老柏衔悲枯。忆昔曾蒙至尊诏，共姜名字悬三吴。至今东平冢上木，枝枝西靡朝皇都。尔来天地春意绝，不见君父重呜呼。一身去国无所泊，类此鸿雁三秋徂。阴风怒号白日孤，吁嗟此室千年俱。
墟里
作者：顾炎武
朝代：明
体裁：古风

昔有周大夫，愀然过墟里。时序已三迁，沈忧念方始。乃知臣子心，无可别离此。自经板荡馀，一再见桃李。春秋相代嬗，激疾不可止。慨焉岁月去，人事亦转徙。古制存练祥，变哀固其理。送终有时既，长恨无穷已。岂有西向身，未昧王裒旨。眷言托风人，言尽愁不弭。
夏日
作者：顾炎武
朝代：明
体裁：古风

渴日出林表，炎风下高山。火旻云去微，谷井泉来悭。晨露薄不濡，夕氛横空殷。百卉变其姿，蕉萃侔榛菅。深居废寝兴，无计离人寰。而况蚩蚩氓，谋食良已艰。眷此负耒勤，羡彼濯流还。素月方东生，易忍桑榆间。乃悟处乱规，无营心自閒。讵如触热人，未老毛发班。坐须爽节至，一尊散襟颜。
夏日·其一
作者：顾炎武
朝代：明
体裁：古风

首夏多恒风，尘霾蔽昏旦。舞雩告山川，白�催州县。未省答天心，且望除民患。黍苗不作歌，硕鼠徒兴叹。仗马适一鸣，身名已涂炭。贝玉方盈朝，此曹何所惮。博士有正先，实趣秦时乱。
夏日·其一
作者：顾炎武
朝代：明
体裁：古风

首夏多恒风，尘霾蔽昏旦。舞雩告山川，白𥿄催州县。未省答天心，且望除民患。黍苗不作歌，硕鼠徒兴叹。仗马适一鸣，身名已涂炭。贝玉方盈朝，此曹何所惮。博士有正先，实趣秦时乱。
夏日·其二
作者：顾炎武
朝代：明
体裁：古风

末俗无恒心，疾贫而好勇。不能事田园，何况谈周孔。出门持尺刀，铸钱兼掘冢。矧此大东谣，齐民半流冗。不见瓜宁男，死犹被天宠。鸣弓宿鸟惊，跃马浮埃动。顾谓同行人，王侯宁有种。
大唐中兴颂歌
作者：顾炎武
朝代：明
体裁：古风

昔在唐天宝，禄山反范阳。天子狩蜀都，贼兵入西京。肃宗起灵武，国势重恢张。二载收长安，銮舆迎上皇。小臣有元结，作诗颂大唐。欲令一代典，风烈追宣光。真卿作大字，笔法名天下。磨厓勒斯文，神理遗来者。书过泗亭碑，文匹淮夷雅。留此系人心，枝撑正中夏。先公循良吏，海内推名德。驱马复悠悠，分符指南极。遐眺道州祠，流览浯溪侧。如见古忠臣，精灵感行色。匪烦兼两载，不用金玉装。携此一纸书，存之贮青箱。以示后世人，高山与景行。天运有平陂，名迹更存亡。宝弓得堤下，大具归西房。旧物犹生怜，何况土与疆。却念蒸湘间，牧骑已如林。西南天地窄，零桂山水深。岣嵝大禹迹，万木生秋阴。一峰号回雁，朔气焉得侵。恐此浯厓文，苔藓不可寻。藏之箧笥中，宝之过南金。此物何足贵，贵在臣子心。援笔为长歌，以续中唐音。
大汉行
作者：顾炎武
朝代：明
体裁：古风

大汉传世十二叶，祚移王莽繇居摄。黎元愁苦盗贼生，次第诸刘兴宛叶。一时并起实仓皇，国计人心多未拹。新市将军惮伯升，遂令三辅重焚劫。指挥百二归萧王，一统山河成帝业。吁嗟帝王不可图，长安天子今东都。隗王白帝何为乎，扶风马生真丈夫。
大行哀诗
作者：顾炎武
朝代：明
体裁：五言排律

神器无中坠，英明乃嗣兴。紫蜺迎剑灭，丹日御轮升。景命殷王及，灵符代邸膺。天威寅降鉴，祖武肃丕承。采垩昭王俭，盘杅象帝兢。泽能回夏暍，心似涉春冰。世值颓风运，人多比德朋。求官逢硕鼠，驭将失饥鹰。细柳年年急，萑苻岁岁增。关门亡铁牡，路寝泄金縢。雾起昭阳镜，风摇甲观灯。已占伊水竭，真遘杞天崩。道否穷仁圣，时危恨股肱。哀同望帝化，神想白云乘。秘谶归新野，群心望有仍。小臣王室泪，无路哭桥陵。
天津
作者：顾炎武
朝代：明
体裁：古风

文皇都北平，始建天津卫。内以辅神京，外彻溟海际。南北泻两河，吐纳百川细。挽漕日夜来，贡赋无留滞。重臣镇其间，鼎足分宣蓟。岂惟念输将，隐然存大计。孽盗踵巢芝，共主非幽厉。曾无一矢遗，歘启都城闭。马嵬止元宗，曹阳宿献帝。虽云两日程，乘舆岂能诣。先帝一出宫，洞然知国势。与其蹈危涂，不若宫中缢。呜呼事一乖，宇宙遂颠蹶。开府固庸才，奉头竟南逝。侈言曲突谋，纵有亦奚济。何人为史官，直笔扫芜翳。登陴望九门，临风洒哀涕。
太原寄王高士锡阐
作者：顾炎武
朝代：明
体裁：古风

游子一去家，十年愁不见。愁如汾水东，不到吴江岸。异地各荣衰，何繇共言宴。忽睹子纲书，欣然一称善。知交尽四海，岂必无英彦。贵此金石情，出处同一贯。太行冰雪积，沙塞飞蓬转。何能久不老，坐看人间换。惟有方寸心，不与玄鬒变。
太原寄王高士锡阐
作者：顾炎武
朝代：明

游子一去家，十年愁不见。愁如汾水东，不到吴江岸。异地各荣衰，何繇共言宴。忽睹子纲书，欣然一称善。知交尽四海，岂必无英彦。贵此金石情，出处同一贯。太行冰雪积，沙塞飞蓬转。何能久不老，坐看人间换。惟有方寸心，不与玄鬟变。
太平
作者：顾炎武
朝代：明
体裁：七言律诗

天门采石尚嶙峋，一代兴亡此地亲。云拥白龙来戍垒，日随青盖落江津。常王戈甲先登阵，花将须眉骂贼身。犹是南京股肱郡，凭高怀往独伤神。
子德李子闻余在难特走燕中告急诸友人复驰至济南省视于其行也作诗赠之
作者：顾炎武
朝代：明

急难良朋节，扶危烈士情。平居高独行，此去为同盟。抚剑来燕市，扬鞭走易京。黄埃随马涨，黑水系船横。救宋裳初裹，囚梁狱未成。盈庭多首鼠，中路复怔营。已涉平原里，遄驱历下城。云浮泉气活，日丽岳林明。夜树蝉初引，晨巢鹊亟鸣。喜犹存卞璞，幸不蹈秦坑。劳苦词难毕，悲欢事忽并。橐饘勤问遗，寝息共论评。发愤皆公正，姱修自幼清。君贤关羽弟，我愧季心兄。将伯呼朝士，同人召友生。《诗》《书》仍烬溺，禹稷竟冠缨。颇忆过从数，深嗟岁序更。川岩句注险，池馆蓟丘平。每并登山屐，常随泛月觥。诗从歌伎采，辩使坐宾惊。禄位扬雄小，囊钱赵壹轻。与君俱好遁，于世本无争。史论悲钩党，儒流薄近名。材能尊选愞，仁义怵孤茕。自得忘年老，聊存处困贞。不才偏累友，有胆尚谈兵。坎窞何当出，虞机讵可撄。殷勤申别款，落寞感精诚。禽海填应满，鳌山抃岂倾。相期非早暮，渭钓与莘耕。
子德李子闻余在难特走燕中告急诸友人复驰至济南省视于其行也作诗赠之
作者：顾炎武
朝代：明
体裁：五言排律

急难良朋节，扶危烈士情。平居高独行，此去为同盟。抚剑来燕市，扬鞭走易京。黄埃随马涨，黑水系船横。救宋裳初裹，囚梁狱未成。盈庭多首鼠，中路复怔营。已涉平原里，遄驱历下城。云浮泉气活，日丽岳林明。夜树蝉初引，晨巢鹊亟鸣。喜犹存卞璞，幸不蹈秦坑。劳苦词难毕，悲欢事忽并。橐饘勤问遗，寝息共论评。发愤皆公正，姱修自幼清。君贤关羽弟，我愧季心兄。将伯呼朝士，同人召友生。《诗》《书》仍烬溺，禹稷竟冠缨。颇忆过从数，深嗟岁序更。川岩句注险，池馆蓟邱平。每并登山屐，常随泛月觥。诗从歌伎采，辩使坐宾惊。禄位杨雄小，囊钱赵壹轻。与君俱好遁，于世本无争。史论悲钩党，儒流薄近名。材能尊选愞，仁义怵孤茕。自得忘年老，聊存处困贞。不才偏累友，有胆尚谈兵。坎窞何当出，虞机讵可撄。殷勤申别款，落莫感精诚。禽海填应满，鳌山抃岂倾。相期非早暮，渭钓与莘耕。
子德自燕中西归省我于汾州天宁寺
作者：顾炎武
朝代：明
体裁：五言律诗

一载燕台别，频承注问书。天空乌鸟去，秋到雁行初。共识班衣重，偏怜皂帽疏。轻身骑款段，一径访樵渔。
子房
作者：顾炎武
朝代：明
体裁：古风

天道有盈虚，智者乘时作。取果半青黄，不如待自落。始皇方侈时，土宇日开拓。海上标东门，长城绕北郭。欲传无穷世，更乞长生药。子房天下才，是时无所托。东见仓海君，用计亦疏略。狙击竟何为，烦彼十日索。譬之虎负嵎，矜气徒手搏。归来遇赤精，奋戈起榛薄。峣关一战破，蓝田再麾却。啧啧轵道旁，共看秦王缚。既已执韩仇，此志诚不怍。遂赴赤松要，无负圯桥诺。
孙徵君以孟冬葬于夏峰时侨寓太原不获执绋适吴中有传示同社名氏者感触之意遂见乎辞
作者：顾炎武
朝代：明
体裁：古风

老不越疆吊，吾衰况疏慵。遥凭太行云，迢遰过夏峰。泉源日清泚，上有百尺松。忆叨忘年契，一纪秋徂冬。常思依蜀庄，有怀追楚龚。不得拜灵輀，限此关山重。会葬近千人，来观马鬣封。傥有徐孺子，只鸡远奔从。一时诸生间，得无少茅容。俗流骛声华，考实皆凡庸。淄渑竟谁知，管华称一龙。我无人伦鉴，焉敢希林宗。惟愿师伯夷，宁隘母不恭。嗟此衰世意，往往缠心胸。回首视秋山，肃矣霜露浓。
孝陵图
作者：顾炎武
朝代：明
体裁：古风

钟山白草枯，冬月蒸宿雾。十里无立椔，冈阜但回互。宝城独青青，日色上霜露。殿门达明楼，周遭尚完固。其外有穹碑，巍然当御路。文自成祖为，千年系明祚。侍卫八石人，祗肃候灵辂。下列石兽六，森然象卤簿。自马至狮子，两两相比附。中间特崒嵂，有二擎天柱。排立榛莽中，凡此皆尚具。又有神烈山，世宗所封树。卧碑自崇祯，禁约烦圣谕。石大故不毁，文字犹可句。至于土木工，俱已亡其素。东陵在殿左，先时懿文祔。云有�二层，去门可百步。正殿门有五，天子升自阼。门内庑三十，左右以次布。门外设两厨，右殿上所驻。祠署并宫监，羊房暨酒库。以至各廨宇，并及诸宅务。东西二红门，四十五巡铺。一一费搜寻，涉目仍迷瞀。山后更萧条，兵牧所屯聚。洞然见铭石，崩出常王墓。何代无厄菑，神圣莫能度。幸兹寝园存，皇天永呵护。奄人宿其中，无乃致亵污。陵卫多官军，残毁法不捕。伐木复撤亭，上触天地怒。雷震樵夫死，梁压陵贼仆。乃信高庙灵，却立生畏怖。若夫本卫官，衣食久遗蠹。及今尽流冗，存两千百户。下国有虮臣，一年再奔赴。低徊持寸管，能作西京赋。尚虑耳目褊，流传有错误。相逢虞子大，独记陵木数。未得对东巡，空山论掌故。
孝陵图
作者：顾炎武
朝代：明
体裁：古风

钟山白草枯，冬月蒸宿雾。十里无立椔，冈阜但回互。宝城独青青，日色上霜露。殿门达明楼，周遭尚完固。其外有穹碑，巍然当御路。文自成祖为，千年系明祚。侍卫八石人，祗肃候灵辂。下列石兽六，森然象卤簿。自马至狮子，两两相比附。中间特崒嵂，有二擎天柱。排立榛莽中，凡此皆尚具。又有神烈山，世宗所封树。卧碑自崇祯，禁约烦圣谕。石大故不毁，文字犹可句。至于土木工，俱已亡其素。东陵在殿左，先时懿文祔。云有𣪫二层，去门可百步。正殿门有五，天子升自阼。门内庑三十，左右以次布。门外设两厨，右殿上所驻。祠署并宫监，羊房暨酒库。以至各廨宇，并及诸宅务。东西二红门，四十五巡铺。一一费搜寻，涉目仍迷瞀。山后更萧条，兵牧所屯聚。洞然见铭石，崩出常王墓。何代无厄菑，神圣莫能度。幸兹寝园存，皇天永呵护。奄人宿其中，无乃致亵污。陵卫多官军，残毁法不捕。伐木复撤亭，上触天地怒。雷震樵夫死，梁压陵贼仆。乃信高庙灵，却立生畏怖。若夫本卫官，衣食久遗蠹。及今尽流冗，存两千百户。下国有虮臣，一年再奔赴。低徊持寸管，能作西京赋。尚虑耳目褊，流传有错误。相逢虞子大，独记陵木数。未得对东巡，空山论掌故。
孟秋朔旦有事于攒宫
作者：顾炎武
朝代：明
体裁：五言律诗

秋色上陵坰，新松夹�青。草深留虎迹，山合绕龙形。放犊朝登垄，司香月扫庭。不辞行潦荐，髣髴近惟馨。
孟秋朔旦有事于攒宫
作者：顾炎武
朝代：明
体裁：五言律诗

秋色上陵坰，新松夹𣪫青。草深留虎迹，山合绕龙形。放犊朝登垄，司香月扫庭。不辞行潦荐，髣髴近惟馨。
安平君祠
作者：顾炎武
朝代：明
体裁：七言律诗

太息全齐霸业遗，如君真是一男儿。功成栈道迎王日，志决危城仗锸时。饥鸟尚衔庭下粒，老牛犹饮穴边池。可怜王建降秦后，千古无人解出奇。
宋六陵
作者：顾炎武
朝代：明
体裁：古风

六陵饶荆榛，白日愁春雨。山原互起伏，井邑犹成聚。偃折冬青枝，哀哀叫杜宇。海水再桑田，江头动金鼓。蹑屩一迁逡，泪洒攒宫土。
寄刘处士大来
作者：顾炎武
朝代：明
体裁：古风

刘君东鲁才，颇能䆒经传。时方浑九流，发愤焚笔砚。久客梁宋间，落落无所见。弃家走关中，自结三秦彦。便居公瑾宅，直上高堂宴。忆昨出门初，朔风洒冰霰。独身跨一驴，力比苍鹰健。崎岖上太行，彳亍甘重趼。一过信陵君，下士色无倦。赠别宝刀装，宾僚陪祖饯。麾楫渡蒲津，骏马如奔电。上下五陵间，秦郊与周甸。花残御宿苑，麦秀含元�。常过韦杜家，早识严徐面。意气何翩翩，交游良可羡。回首忆故人，久滞临淄县。黄尘污人衣，数举西风扇。山东不足居，苦为相知劝。世路况悠悠，穷愁傥能遣。聊裁一幅书，去托双飞燕。
寄刘处士大来
作者：顾炎武
朝代：明
体裁：古风

刘君东鲁才，颇能䆒经传。时方浑九流，发愤焚笔砚。久客梁宋间，落落无所见。弃家走关中，自结三秦彦。便居公瑾宅，直上高堂宴。忆昨出门初，朔风洒冰霰。独身跨一驴，力比苍鹰健。崎岖上太行，彳亍甘重趼。一过信陵君，下士色无倦。赠别宝刀装，宾僚陪祖饯。麾楫渡蒲津，骏马如奔电。上下五陵间，秦郊与周甸。花残御宿苑，麦秀含元𣪫。常过韦杜家，早识严徐面。意气何翩翩，交游良可羡。回首忆故人，久滞临淄县。黄尘污人衣，数举西风扇。山东不足居，苦为相知劝。世路况悠悠，穷愁傥能遣。聊裁一幅书，去托双飞燕。
寄同时二三处士被荐者
作者：顾炎武
朝代：明
体裁：五言律诗

关塞逾千里，交游更几人。金兰情不二，猿鹤意相亲。邺下黄尘晚，商颜绿草春。与君成少别，知复念苏纯。
寄子严
作者：顾炎武
朝代：明
体裁：古风

二纪违脊令，抚心悲如何。惟尔幼孤㷀，十亩安江沱。不幸丧厥明，犹能保天和。今年已六十，与吾亦肩差。里人推祭酒，品行无讥诃。昔年遣儿来，省我桑乾河。儿言家颇温，岁得数囷禾。厨中列酒浆，篱下群鸡鹅。常时比邻叟，农谈一相过。亦有赋役忧，未妨艺桑麻。顷报得两孙，青葱满庭柯。愧我半生来，飘泊随干戈。偶至渭水滨，垂钓临洪波。春云开三峰，秀出千丈荷。行止虽听天，怀土情则那。反躬计所获，孰与吾仲多。顾此暮年心，尚未甘蹉跎。寄尔诗一篇，当使儿子歌。
寄弟纾及友人江南·其一
作者：顾炎武
朝代：明
体裁：古风

仲尼一旅人，栖栖去齐卫。当其在陈时，亦设先人祭。深哉告孟言，缅矣封防制。而我亦何为，远游及三岁。前年北踰汶，顷者东过蓟。三世但一身，南瞻每挥涕。未敢废烝尝，无由办羊彘。粟从仁者求，酒向邻家贳。庶几傥来歆，精灵眇天际。不知自兹往，吾驾焉所税。世故多屯邅，曰归未成计。疢如切中心，没齿安蔬粝。
寄弟纾及友人江南·其三
作者：顾炎武
朝代：明
体裁：古风

自昔遘难初，城邑遭屠割。几同赵卒坑，独此一人活。既偷须臾生，讵敢辞播越。十年四五迁，今复客天末。田园已侵并，书卷亦剽夺。尚虞陷微文，雉罗不自脱。却喜对山川，壮怀稍开豁。秉心在忠信，持身类迂阔。朋友多相怜，此志贯穷达。虽邻河伯居，未肯求呴沫。出国每徒行，花时犹衣褐。以此报知交，无为久恻怛。
寄弟纾及友人江南·其二
作者：顾炎武
朝代：明
体裁：古风

吾家有赐茔，近在尚书浦。前区百亩田，后启重门堵。子姓俨成行，科名多接武。家风万石传，花竹平泉圃。蝉联二百祀，魂魄犹兹土。一旦阅沧桑，他人代为主。痛我游子身，中年遭薄祜。驱车去关河，行行远豺虎。亲朋不可见，何况予同父。碌碌想阿奴，耕田故辛苦。行者叹四方，居者愁门户。岂为别离哀，努力念尔祖。
寄张文学弨时淮上有筑堤之役
作者：顾炎武
朝代：明
体裁：五言律诗

冬来寒更剧，淮堰比何如。遥忆张平子，孤灯正勘书。江山双鬓老，文字六朝馀。愁绝无同调，蓬飘久索居。
寄李生云沾时寓曲周僧舍课子衍生
作者：顾炎武
朝代：明
体裁：七言律诗

岁晚漳河朔雪霏，仆夫持得尺书归。三冬文史常堆案，一室弦歌自掩扉。古庙薪残烧粥冷，荒陂水少食鱼稀。何如长白山中寺，莫使匡时雅志违。
寄杨高士瑀
作者：顾炎武
朝代：明
体裁：五言律诗

廿载江南意，愁来更渺茫。友朋嗟日损，鸡犬觉年荒。水历书池净，山连学舍长。但闻杨伯起，弦诵夜琅琅。
寄次耕·其一
作者：顾炎武
朝代：明
体裁：五言绝句

入雒乘轩车，中宵心有愠。傥呼黄耳来，更得辽东问。
寄次耕·其三
作者：顾炎武
朝代：明
体裁：五言绝句

尝披秋兴篇，欲作东皋计。闻有二毛人，年才三十二。
寄次耕·其二
作者：顾炎武
朝代：明
体裁：五言绝句

六鳌成簸荡，夜宿看星河。相对愁珠桂，流民辇下多。
寄次耕时被荐在燕中
作者：顾炎武
朝代：明
体裁：古风

昨接尺素书，言近在吴兴。洗耳苕水滨，叩舷歌采菱。何图志不遂，策蹇还就徵。辛苦路三千，裹粮复赢幐。夜驱燕市月，晓踏卢沟冰。京雒多文人，一贯同淄渑。分题赋淫丽，角句争飞腾。关西有二士，立志粗可称。虽赴翘车招，犹知畏友朋。傥及雨露濡，相将上诸陵。定有南冠思，悲哉不可胜。转盻复秋风，当随张季鹰。归咏白华诗，膳羞与晨增。嗟我性难驯，穷老弥刚棱。孤迹似鸿冥，心尚防弋矰。或有金马客，问余可共登。为言顾彦先，惟办刀与绳。
寄潘节士之弟耒
作者：顾炎武
朝代：明
体裁：五言律诗

笔削于年在，英灵此日沦。犹存太史弟，莫作嗣书人。门户终还汝，男儿独重身。裁诗无寄处，掩卷一伤神。
寄薛开封采君与杨主事同隐邓尉山并被获或曰僧也免之遂归常州
作者：顾炎武
朝代：明
体裁：古风

别君二载馀，无从问君处。苍苍大泽云，漠漠西山路。神物定不辱，精英夜飞去。只有延陵心，尚挂姑苏树。他日过吴门，为招烈士魂。燕丹宾客尽，独有渐离存。
寄问傅处士土堂山中
作者：顾炎武
朝代：明
体裁：古风

向平尝读易，亦复爱名山。早跨青牛出，昏骑白鹿还。太行之西一遗老，楚国两龚秦四皓。春来洞口见桃花，傥许相随拾芝草。
寄题贞孝墓后四柿
作者：顾炎武
朝代：明
体裁：五言律诗

四柿先人种，旁临一亩池。霜彫萱草色，日映女贞枝。旧业从飘荡，非材得憖遗。清阴常不散，勿使众禽窥。
将去关中别中尉存杠于慈恩寺塔下
作者：顾炎武
朝代：明

廓落悲王子，栖迟爱友朋。荒郊纡策马，猎径傍韝鹰。土室人稀到，衡门客少应。倾壶频进酒，散帙每挑灯。叹昔当忧患，先人独战兢。薄田遗豆面，童阜剩薪蒸。疾病嗟年老，虔恭尚夙兴。芋魁收蜀郡，瓜种送东陵。世业为奴有，空名任盗憎。幸余忠厚福，犹见子孙承。渭水徂年赤，岐山一夜崩。低头从灶养，脱迹溷林僧。毒计哀坑赵，淫刑虐用鄫。忠魂依井植，碧血到泉凝。困鬣时防罟，惊禽早避矰。屡扪追驷舌，莫运击蛇肱。谬忝师资敬，多将气谊凭。深情占复始，积德望高升。子建工诗早，河间好学称。堂垣逾旧大，国邑与前增。九鼎知犹重，三光信有徵。沈埋随剑玺，变化待鲲鹏。树落龙池雪，风悬雁塔冰。更期他日会，拄杖许同登。
将去关中别中尉存杠于慈恩寺塔下
作者：顾炎武
朝代：明
体裁：五言排律

廓落悲王子，栖迟爱友朋。荒郊纡策马，猎径傍韝鹰。土室人稀到，衡门客少应。倾壶频进酒，散帙每挑灯。叹昔当忧患，先人独战兢。薄田遗豆麧，童阜剩薪蒸。疾病嗟年老，虔恭尚夙兴。芋魁收蜀郡，瓜种送东陵。世业为奴有，空名任盗憎。幸馀忠厚福，犹见子孙承。渭水徂年赤，岐山一夜崩。低头从灶养，脱迹溷林僧。毒计哀坑赵，淫刑虐用鄫。忠魂依井植，碧血到泉凝。困鬣时防罟，惊禽早避矰。屡扪追驷舌，莫运击蛇肱。谬忝师资敬，多将气谊凭。深情占复始，积德望高升。子建工诗早，河间好学称。堂垣逾旧大，国邑与前增。九鼎知犹重，三光信有徵。沈埋随剑玺，变化待鲲鹏。树落龙池雪，风悬雁塔冰。更期他日会，拄杖许同登。
将远行作
作者：顾炎武
朝代：明
体裁：古风

去秋窥东溟，今冬浮五湖。长叹天地间，人区日榛芜。出门多蛇虎，局促守一隅。梦想在中原，河山不崎岖。朝驰瀍涧宅，夕宿殽函都。神明运四极，反以形骸拘。收身蓬艾中，所之若穷途。杖策当独行，未敢惮羁孤。愿登广阿城，一览舆地图。回首八骏遥，怅然临交衢。
少林寺
作者：顾炎武
朝代：明
体裁：古风

峨峨五乳峰，奕奕少林寺。海内昔横流，立功自隋季。宏构类宸居，天衣照金织。清梵切云霄，禅灯晃苍翠。颇闻经律馀，多亦谙武艺。疆场有艰虞，遣之捍王事。今者何寂寥，�矣成芜秽。坏壁出游蜂，空庭雊荒雉。答言新令严，括田任污吏。增科及寺庄，不问前朝赐。山僧阙飧粥，住守无一二。百物有盛衰，回旋傥天意。岂无材杰人，发愤起颓废。寄语惠玚流，勉待秦王至。
少林寺
作者：顾炎武
朝代：明
体裁：古风

峨峨五乳峰，奕奕少林寺。海内昔横流，立功自隋季。宏构类宸居，天衣照金织。清梵切云霄，禅灯晃苍翠。颇闻经律馀，多亦谙武艺。疆场有艰虞，遣之捍王事。今者何寂寥，𨵙矣成芜秽。坏壁出游蜂，空庭雊荒雉。答言新令严，括田任污吏。增科及寺庄，不问前朝赐。山僧阙飧粥，住守无一二。百物有盛衰，回旋傥天意。岂无材杰人，发愤起颓废。寄语惠玚流，勉待秦王至。
尧庙
作者：顾炎武
朝代：明
体裁：五言排律

旧俗陶唐后，严祠古道边。土阶依玉座，松栋冠平田。霜露空林积，丹青彩笔鲜。垂裳追上理，历象想遗篇。鸟火频推革，山龙竟弃捐。汾方风动壑，姑射雪封颠。典册沦幽草，文章散暮烟。滔天非一族，猾马巳三传。岁至浇村酒，人贫阙社钱。相逢华发老，犹记汉朝年。
居庸关·其一
作者：顾炎武
朝代：明
体裁：七言律诗

居庸突兀倚青天，一涧泉流鸟道悬。终古戍兵烦下口，本朝陵寝托雄边。车穿褊峡鸣禽里，烽点重冈落雁前。燕代经过多感慨，不关游子思风烟。
居庸关·其二
作者：顾炎武
朝代：明
体裁：七言律诗

极目危峦望八荒，浮云夕日遍山黄。全收朔地当年大，不断秦城自古长。北狩千官随土木，西来群盗失金汤。空山向晚城先闭，寥落居人畏虎狼。
屈山人大均自关中至
作者：顾炎武
朝代：明
体裁：七言律诗

弱冠诗名动九州，纫兰餐菊旧风流。何期绝塞千山外，幸有清樽十日留。独漉泥深苍隼没，五羊天远白云秋。谁怜函谷东来后，班马萧萧一敝裘。
山海关
作者：顾炎武
朝代：明
体裁：古风

芒芒碣石东，此关自天作。粤惟中山王，经营始开拓。东支限重门，幽州截垠堮。前海弥浩溔，后岭横岝㟧。紫塞为周垣，苍山为锁钥。缅思开创初，设险制东索。中叶狃康娱，小有干王略。抚顺矢初穿，广宁旗巳落。抱头化贞逃，束手廷弼却。骎骎河以西，千里屯毡幕。关外修八城，指麾烦内阁。杨公筑二翼，东西立罗郭。时称节镇雄，颇折氛祲恶。神京既颠陨，国势靡所托。启关元帅降，歃血名王诺。自此来域中，土崩无斗格。海燕春乳楼，胡鹰晓飞泊。七庙竟为灰，六州难铸错。
岁九月麌令伐我墓柏二株
作者：顾炎武
朝代：明
体裁：古风

老柏生崇冈，本是苍虬种。何年徙灵根，幸托先臣垄。长持俊彫节，久荷君王宠。岁月骎骎不相待，汉畤秦宫一朝改。刳中流涕要名材，乍拟相将赴东海。发丘中郎来，符牒百道声如雷。斫白书其处，须臾工匠来斤锯。持锯截此柏，柏树东西摧。却顾别丘垄，辛苦行不辞。君不见泰山之庙柏如铁，赤眉斫之尝出血。我今此去去为船，海风四面吹青天。秉性长端正，不敢作怪妖。东流到扶桑，日月相游遨。去为天上榆，留作丘中槚。传与松楸莫叹伤，汉家雨露弥天下。
岁暮西还时李生云沾方读盐铁论
作者：顾炎武
朝代：明
体裁：古风

积雪冻关河，我行复千里。忽闻弦诵声，远出衡门里。在汉方盛时，言利宏羊始。桓生书一编，恢卓有深旨。发愤刺公卿，嗜利无廉耻。片言折斗筲，笃论垂青史。矧乃衰乱仍，征敛横无纪。转饷七盘山，骨满秦川底。太息问朝绅，食粟斯已矣。幸哉荀卿门，尚有苞邱子。
岁草
作者：顾炎武
朝代：明
体裁：古风

平生慕古人，立志固难满。自觉分寸长，用之终已短。良友日零落，悽悽独无伴。流离三十年，苟且图饱煖。壮岁尚无闻，及今益樗散。治蜀想武侯，匡周叹微管。愿一整颓风，俗人谓迂缓。孤灯照遗经，雪深坐空馆。一岁倏遒尽，我行复何如。何为穷巷中，悄然日閒居。未敢听轮扁，且读堂上书。糟粕虽已陈，致治良有馀。典谟化刀笔，衣冠等猿狙。孰令六代后，一变贞观初。四海皆农桑，弦歌遍井闾。我亦返山中，耦耕伴长沮。
嵩山
作者：顾炎武
朝代：明
体裁：五言排律

位宅中央正，高疑上界邻。蓄波含颍汝，吐气接星辰。二室云长拥，三呼响自臻。淳风传至德，孤隐秘灵真。世敝将还古，人愁愿质神。石开重出启，岳降再生申。老柏摇新翠，幽花茁晚春。岂知巢许窟，多有济时人。
帝京篇
作者：顾炎武
朝代：明
体裁：五言排律

王气开洪武，山河拱大明。德过瀍水卜，运属阪泉征。赤县名三亳，黄图号二京。秩犹分汉尹，烝尚荐周牲。阙道纡金辂，郊宫伫翠旌。山陵东掖近，府寺后湖清。国运方多难，天心会一更。神州疑逐鹿，率土骇奔鲸。虢略旗初仆，函关鼓不鸣。遂令缠大角，无复埽欃枪。合殿焚丹户，金城落画甍。衔哀遗梓椑，泣血贯宗祊。倾否时须圣，扶屯理必亨。望云看五采，候纬得先赢。渡水收萍实，占龟兆大横。旧邦回帝省，耆俊式王桢。历是周正月，田踰夏一成。雅应歌吉日，民喜复盘庚。毓德生维岳，分猷降昴精。朝称元老壮，国有丈人贞。密切营三辅，恢张顿八纮。塘周淮口栅，山绕石头城。未荡封豨梗，仍遗穴鼠争。师从甘野誓，人杂渭滨耕。四冢悬蚩戮，千刀待莽烹。柳青依玉勒，花发韵金钲。黄石传三略，条侯总七营。虎头双剑白，猿臂一弓骍。会见妖氛净，旋闻阸塞平。载櫜归武烈，伊淢筑文声。礼洽封山玉，音谐降凤笙。配天归旧物，复国纪鸿名。晓集仙庭鹭，春迁大谷莺。尊师先太学，纳诲必延英。侧席推干鼎，回车载钓璜。在阴来鹤和，刻石起鱼铿。念昔抡科日，三陪荐士行。帝乡秋惝恍，天阙岁峥嵘。赋客馀枚叟，文才后贾生。饮泉随渴鹿，攀径落危鼪。再见东都礼，尤深上国情。百僚方劝进，父老尽来迎。宿卫皆勋旧，干掫并禁兵。乾坤恩泽大，雷雨气机盈。草绿西州晚，云彤北阙晴。法宫瞻斗柄，别馆望金茎。玉帛涂山会，车书雒邑程。海槎天上隔，阳卉日边荣。对策年犹少，尊王志独诚。小臣摇彩笔，几欲拟张衡。
常熟县耿侯橘水利书
作者：顾炎武
朝代：明
体裁：古风

神庙之中年，天下方全盛。其时多贤侯，精心在农政。耿侯天才高，尤辨水土性。县北枕大江，东下沧溟劲。水利久不修，累岁烦雩禜。疏凿赖侯勤，指顾川原定。百谷满仓箱，子女时昏聘。洋洋河渠议，欲垂来者听。三季饶凶荒，庶徵频隔并。谁能念遗黎，百里嗟悬磬。况此胡寇深，早夜常奔迸。上帝哀茕嫠，天行当反正。必有康食年，河雒待明圣。自非经界明，民业安得静。愿作劝农官，巡行比陈靖。畎浍遍中原，粒食诒百姓。
常熟归生晟陈生芳续书来以诗答之
作者：顾炎武
朝代：明
体裁：七言律诗

十载江村二子偕，相逢每咏步兵怀。犹看老骥心偏壮，岂惜飞龙羽乍乖。海上戈船连沪渎，石头烽火照秦淮。先朝旧事君休问，鼓角凄其满御街。
广昌道中二首·其一
作者：顾炎武
朝代：明
体裁：古风

匹马去燕南，易京大如砺。五迥春雪深，涞上孤城闭。行行入飞狐，夕驾靡遑税。融冰见晛流，老树陵寒霁。啄鹊驯不惊，卧犬安无吠。问客何方来，幽都近如沸。出车日辚辚，戈矛接江裔。此地幸无兵，山田随树艺。且偷须臾閒，未敢谋卒岁。
广昌道中二首·其二
作者：顾炎武
朝代：明
体裁：古风

久客燕代间，遂与关山老。流连王霸亭，踯躅刘琨道。枯荑春至迟，落木秋来早。独往兹怆然，同游昔谁好。三楚正干戈，沅湘弥浩浩。世乏刘荆州，托身焉所保。纵有登楼篇，何能荡怀抱。思因塞北风，一寄南飞鸟。
应州·其一
作者：顾炎武
朝代：明
体裁：五言律诗

灅南宫阙尽，一塔挂青天。法象三千界，华戎五百年。空幡摇夜月，孤磬落秋烟。顿觉诸缘减，临风独洒然。
应州·其二
作者：顾炎武
朝代：明
体裁：五言律诗

尚忆沙陀事，明宗此郡生。艰难当乱世，太息轸遗氓。凤彩留荒井，龙文照古城。焚香祝天愿，果得见升平。